Μητσοτάκης/ «Να τελειώνουμε με τον λαϊκισμό του ΣΥΡΙΖΑ» | σχολιαστής\n← Eurogroup: Ψηφίστε τώρα όλα τα μέτρα\n«Στα τέσσερα» για το τέταρτο. Και για την εξουσία… →\nΜητσοτάκης/ «Να τελειώνουμε με τον λαϊκισμό του ΣΥΡΙΖΑ»\nPosted on 22 Απριλίου 2016\tby σχολιαστης\nΟ Συριζα και η …τελευταία φορά αριστερά, θα φέρει το Μητσοτάκη στην εξουσία. Ελπίζω να είναι καλύτερη η ΝΔ από την περίοδο 2004-2009 που τα έκανε …\nProtagon / Μητσοτάκης/ «Να τελειώνουμε με τον λαϊκισμό του ΣΥΡΙΖΑ» / Protagon Team\nΩς την πιο επικίνδυνη κυβέρνηση που πέρασε από την Ελλάδα χαρακτήρισε τη συγκυβέρνηση ο πρόεδρος της ΝΔ από το βήμα του 10ου Τακτικού Συνεδρίου του κόμματός του – Σε ποιους άξονες κινήθηκε η ομιλία του, ποια μηνύματα έστειλε\nΑρχισε την Παρασκευή το 10ο συνέδριο της ΝΔ στο Metropolitan Expo, με την εναρκτήρια ομιλία του προέδρου του κόμματος. Ο Κυριάκος Μητσοτάκης, ουσιαστικά, προανήγγειλε ότι πρόκειται να επικυρωθούν δραστικές και ουσιαστικές αλλαγές στο καταστατικό του κόμματος της αξιωματικής αντιπολίτευσης.\nΒασικό σύνθημα είναι «Οξυγόνο για την Ελλάδα μας» και το μήνυμα που θέλει να στείλει η ηγεσία της Νέας Δημοκρατίας είναι «βάζουμε τάξη στο σπίτι μας, για να μπορούμε να βάλουμε τάξη στην Ελλάδα». «Ο τυχοδιωκτισμός και η ανικανότητα της “πρώτης φοράς Αριστερά” μας γύρισαν πολύ πίσω», τόνισε ο κ. Μητσοτάκης στην ομιλία του και επεσήμανε: «Στόχος μας να αναμορφώσουμε την Ελλάδα. Να τελειώνουμε με τον λαϊκισμό του ΣΥΡΙΖΑ».\nΤαυτόχρονα, έγινε σαφές ότι ο κ. Μητσοτάκης θέλει να οικοδομήσει ένα νέο κόμμα, που θα αντανακλά τις πολιτικές συνθήκες που έχουν διαμορφωθεί στη χώρα, έπειτα από έξι χρόνια κρίσης. Παράλληλα, επιθυμεί να διαμορφώσει έναν μηχανισμό που, μέσα από τα νέα όργανα και τις κομματικές διεργασίες, θα επικυρώσει αμέσως μετά, την πολιτική στροφή που ήδη διαφαίνεται από τις ομιλίες και τις τοποθετήσεις του, σε φιλελεύθερη και μεταρρυθμιστική κατεύθυνση.\nΜέσα από το νέο καταστατικό, ο κ. Μητσοτάκης εγκαταλείπει τη μεγάλη και «πλαδαρή» δομή του μαζικού πολυσυλλεκτικού κόμματος με τα μεγάλα συνέδρια και τα πολυμελή αλλά ανενεργά κομματικά όργανα όπως η Πολιτική Επιτροπή. Επιπλέον, καταργεί το ενδιάμεσο όργανο της Πολιτικής Γραμματείας. Επιλέγει μία πιο σφιχτή, αλλά και πιο ευέλικτη δομή, που θα ευνοεί την ουσιαστική λειτουργία του κόμματος.\nΣύμφωνα με το νέο καταστατικό η ΝΔ θα απαγορεύεται να προχωρήσει σε δανεισμό από τις τράπεζες ενώ πλέον θα είναι υποχρεωμένη να τηρεί ισοσκελισμένους προϋπολογισμούς. Το επόμενο Συνέδριο θα είναι ετήσιο, με 1.000 αιρετά και μέχρι 1.000 μέλη λόγω ιδιότητας ενώ η Πολιτική Επιτροπή θα συνέρχεται ανά τρίμηνο και θα συγκροτείται από 100 αιρετά μέλη, από τα μέλη της Κοινοβουλευτικής Ομάδας, ενώ ex officio θα συμμετέχουν αυτοδιοικητικά στελέχη από την Ενωση Περιφερειών Ελλάδας (ΕΝΠΕ) και την Κεντρική Ενωση Δήμων Ελλάδας (ΚΕΔΕ).\nΤο Συνέδριο «άνοιξε» ο Μιλτιάδης Βαρβιτσιώτης, ο οποίος ευχαρίστησε τους χιλιάδες συνέδρους που έδωσαν το «παρών», αλλά και όσους συμμετείχαν στις προ μηνών εκλογές της ΝΔ, για την ανάδειξη του νέου προέδρου. Ο κ. Βαρβιτσιώτης ευχαρίστησε τους παρευρισκόμενους για την παρουσία τους, κάνοντας ιδιαίτερη μνεία στον πρόεδρο του Ευρωπαϊκού Λαϊκού Κόμματος, Αντόνιο Λόπες Ιστουρίθ, αλλά και τον πρώην πρόεδρο της ΝΔ και πρώην πρωθυπουργό, Κωνσταντίνο Καραμανλή, ο οποίος χειροκροτήθηκε έντονα από το κοινό. Σύμφωνα με τα στοιχεία που έδωσε στη δημοσιότητα ο πρόεδρος της Οργανωτικής Επιτροπής του Συνεδρίου, κ. Βαρβιτσιώτης, επιβεβαιωμένοι σύνεδροι ήταν 4.012, εκ των οποίων το 67% δεν έχει ξανασυμμετάσχει σε συνέδριο της ΝΔ.\nΟ κ. Μητσοτάκης εξαπέλυσε επίθεση στην κυβέρνηση, λέγοντας πως πρέπει να κλείσει οριστικά ο κύκλος της μεταπολίτευσης, τελειώνοντας με τον λαϊκισμό του ΣΥΡΙΖΑ. Αναφέρθηκε στο Οξυγόνο που χρειάζεται το κόμμα για να προχωρήσει στη συμφωνία των δύο σημείων με τον λαό. Ανάπτυξη, αξιοπιστία και ίσες ευκαιρίες είναι το τρίπτυχο που υποσχέθηκε ο πρόεδρος της ΝΔ για την επόμενη μέρα.\n«Εδώ στην Αθήνα, από σήμερα μέχρι την Κυριακή χτυπά η καρδιά της νέας Μεταπολίτευσης.\nΓεννιέται ένας νέος Πατριωτισμός που ενώνει όλες τις Ελληνίδες και όλους τους Ελληνες σε μια κοινή ιστορική αποστολή: Την αναμόρφωση της Ελλάδας. Εδώ στην Αθήνα, προτείνουμε μια Συμφωνία Αλήθειας σε όλες τις Ελληνίδες και όλους τους Έλληνες. Και όλες και όλοι μαζί, ενωμένοι στην κοινή αποστολή, φέρνουμε Οξυγόνο στην Ελλάδα μας που ασφυκτιά, στην Ελλάδα μας που κινδυνεύει.\nΠου αναζητούν τη χαμένη τους αυτοπεποίθηση. Που ξέρουν ότι ενωμένοι μπορούμε να ξεπεράσουμε κάθε δυσκολία\nΓνώρισα, μικρό παιδί ακόμα, τον ιδρυτή της παράταξής μας, τον Κωνσταντίνο Καραμανλή. Τον ηγέτη που ταυτίστηκε όσο κανένας άλλος με την σύγχρονη ιστορία αυτού του τόπου. Με τις δικές του καθοριστικές επιλογές οδήγησε την Ελλάδα στην ασφάλεια και την προοπτική της κοινότητας των ευρωπαϊκών κρατών. Θεμελίωσε τη δημοκρατία και τις ελευθερίες, νομιμοποίησε το Κομμουνιστικό Κόμμα Ελλάδας και έφερε την Ελλάδα στην αγκαλιά των ανεπτυγμένων δυτικών δημοκρατιών. Με τη δική του διεισδυτική πολιτική σκέψη και το ριζοσπαστισμό του, ιδρύθηκε η ιστορική μας παράταξη, η μεγάλη δημοκρατική παράταξη της κεντροδεξιάς, η Νέα Δημοκρατία. Σήμερα έχουμε το προνόμιο να είναι ανάμεσά μας τρεις μεγάλοι πρωταγωνιστές της ιστορίας μας, τρεις πρώην πρωθυπουργοί και πρώην πρόεδροι του κόμματος μας. Ο Κωσταντίνος Μητσοτάκης, ο άνθρωπος που νίκησε το λαϊκισμό. Που έφερε τη Νέα Δημοκρατία στην κυβέρνηση ενώνοντας τους Ελληνες. Που προώθησε τολμηρές αλλαγές και μεταρρυθμίσεις. Ανέλαβε πολιτικό κόστος, αμφισβητήθηκε, αλλά έχει τη μεγάλη χαρά να βλέπει τις ιδέες του να δικαιώνονται και τη μεγάλη συμβολή του να αναγνωρίζεται. Είχα την χαρά να τον υπηρετήσω ως ΟΝΝΕΔίτες.\nΕίναι οι ηγέτες που διαδέχτηκαν άξιους προέδρους της παράταξης μας. Τον πρωθυπουργό της ευπρέπειας Γεώργιο Ράλλη, τον ευπατρίδη Ευάγγελο Αβέρωφ, τον δυναμικό Μιλτιάδη Εβερτ.\nEνας αρχηγός όχι της κλίκας, όχι της καμαρίλας, όχι του παρασκηνίου. Αλλά δημοκρατικός πρόεδρος ενός σύγχρονου, οργανωμένου, νοικοκυρεμένου, ανοικτού ευρωπαϊκού κόμματος.\nΠως θα μπορούσε κανείς ποτέ να φανταστεί ότι αστυνομικές δυνάμεις γειτονικής χώρας θα επεμβαίνουν στην Ελλάδα του 2016; Πώς θα μπορούσε να φανταστεί κανείς ότι θα φτάναμε στο σημείο να ζητάμε να αναπτυχθεί δύναμη του ΝΑΤΟ ανάμεσα στην Ελλάδα και την Τουρκία στο Αιγαίο για να αντιμετωπίσει τις τρύπιες βάρκες των διακινητών του θανάτου; Οι ευθύνες και οι παραλείψεις για όλα αυτά είναι εγκληματικές. Ο τυχοδιωκτισμός και η ανικανότητα της «πρώτη φορά Αριστερά» μας γύρισαν πολύ πίσω. Οι Eλληνες τους εμπιστεύτηκαν την ελπίδα τους αλλά καταλήξαμε να ζούμε τον απόλυτο εφιάλτη. Πρώτα απ’ όλα οι πιο αδύναμοι, οι άνεργοι, η μεσαία τάξη, οι επαγγελματίες και οι μικρομεσαίοι επιχειρηματίες. Όλοι αναρωτιούνται ως που θα πάει αυτή η κατάσταση.\nΣήμερα από το 10ο Συνέδριο της Νέας Δημοκρατίας θέλω να εγγυηθώ σε όλες τις Ελληνίδες και όλους τους Eλληνες ότι, αν πορευτούμε με συνέπεια, το 2021 μπορούμε να έχουμε ανακτήσει το μεγαλύτερο μέρος του εθνικού μας εισοδήματος που χάσαμε από την κρίση.\nΜπορούμε να έχουμε ποιοτικές δουλειές για πολλούς. Η Ελλάδα να γίνει τόπος προσέλκυσης και όχι απώθησης των νέων της. Να έχουμε ισχυρούς θεσμούς, καινούργιο Σύνταγμα και να μοιραζόμαστε κοινές θεμελιώδεις αξίες. Η Ελλάδα να πρωταγωνιστεί στον πυρήνα μιας ασθενούς σήμερα Ευρώπης, στην ισχυροποίηση της οποίας θα συμβάλλει δημιουργικά. Oχι ως επαίτης αλλά ως ισότιμο μέλος.\nΑλλά κυρίως να οικοδομήσουμε τη νέα μας ευημερία πάνω σε στέρεα θεμέλια. Αποκρούοντας τον άκρατο καταναλωτισμό και δίνοντας μεγαλύτερη έμφαση, όχι στον ατομικό πλουτισμό, αλλά στην συλλογική ευημερία. Η πολιτική μας υπηρετεί δύο θεμελιώδεις αρχές: ελευθερία και αλληλεγγύη. Oλες οι επιμέρους πολιτικές μας αντανακλούν και εμπεριέχουν αυτές τις δύο έννοιες. Το πνεύμα της ελευθερίας, διατρέχει ολόκληρη την πολιτική μας φιλοσοφία. Είναι αδιαπραγμάτευτη για μας η πίστη στην ελεύθερη οικονομία. Ο σεβασμός στις πολιτικές ελευθερίες, τα ατομικά και κοινωνικά δικαιώματα. Ελευθερία σημαίνει πρώτα απ’ όλα ελεύθερη σκέψη, ελεύθερη βούληση, ελεύθερη έκφραση, απελευθέρωση της δημιουργικότητας που έχει ο Eλληνας μέσα του. Ελευθερία σημαίνει ασφάλεια. Σημαίνει τελικά ελευθερία από τον ίδιο τον φόβο. Γιατί μόνο ένας ασφαλής άνθρωπος μπορεί να νοιώθει ελεύθερος στη γειτονιά του, στο σπίτι του, στην καθημερινότητά του. Για τη Νέα Δημοκρατία ελευθερία σημαίνει ευκαιρίες. Ευκαιρίες για τους πολλούς. Oλοι οι Eλληνες, ανεξαρτήτως οικονομικής επιφάνειας, κοινωνικής τάξης, οικογενειακής καταβολής και ειδικών αναγκών, να διεκδικήσουν με ίσους όρους αυτά που θέλουν στη ζωή τους. Θέλουμε ίσες ευκαιρίες στην αφετηρία, αλλά και επιβράβευση της προσπάθειας του καθενός. Η τήρηση αυτής της αρχής θα δώσει οξυγόνο στην κοινωνία μας και θα εξασφαλίσει τόσο την ατομική πρόοδο όσο και την κοινωνική κινητικότητα.\nAρθρο 1: Οι πολίτες μας εμπιστεύονται να χαράξουμε την πορεία που θα ακολουθήσουμε.\nΤην κυβερνητική πρόταση της Νέας Δημοκρατίας διαπερνούν «τα 5 Aλφα», Ανάπτυξη – Αξιοκρατία – Αλληλεγγύη – Αριστεία – Αξιοπιστία, κάθε ένα εκ των οποίων αντανακλά μια θεμελιώδη αξία για μας και την πολιτική μας.\nAλλάζουμε την κομματική μας οργάνωση και αξιοποιούμε νέες μεθόδους επικοινωνίας για να ενθαρρύνουμε τους πολίτες να παρεμβαίνουν στα κοινά και να συνδιαμορφώνουν τις θέσεις μας. Για αυτό δημιουργούμε ένα κόμμα. Θα έχω την τιμή να είμαι ο πρώτος πρόεδρος της Νέας Δημοκρατίας που θα βάλω θητεία στον εαυτό μου. Αύριο θα έχουμε την ευκαιρία να συζητήσουμε και να εγκρίνουμε το νέο μας καταστατικό. Προχωρούμε σε μία σειρά από τολμηρές πρωτοβουλίες:\nΕτσι δίνουμε ξανά νόημα στην πολιτική.\nΣήμερα με ενδιαφέρουν όσα μας ενώνουν. Και είναι πολλά. Oλους αυτούς τους πολίτες εκφράζει η Νέα Δημοκρατία. Με περηφάνια για την ιστορία και τα ιδεολογικά της θεμέλια, αλλά διευρύνοντας την απήχησή της».\n12 Responses to Μητσοτάκης/ «Να τελειώνουμε με τον λαϊκισμό του ΣΥΡΙΖΑ»\n23 Απριλίου 2016 στο 04:59\nΚανείς δεν μπορεί να είναι τόσο αδιάφορος γιά τη θέση που του έδωσε (ή uα του δόσει) ο Ελληνικός λαός όσο ήταν ο μικρός Καραμανλής!\nΈτσι, παρά την απογοητευτική του απόδοση μετά την εκλογή του στην αρχηγία της ΝΔ, θέλω να ελπίζω ότι ο Κυριάκος θα είναι τουλάχιστον καλύτερος του εν λόγω κυρίου που κατέλαβε τη θέση του αρχηγού της ΝΔ ελέω ονόματος και μόνον και συνεχίζει να λαμβάνει τον μισθό του βουλευτού χωρίς αποχρώντα λόγο, ών ουσιαστικά απών από το 2009 (όπως βέβαια ήταν και μεταξύ 2004-2009)! 🙂\n23 Απριλίου 2016 στο 17:53\nΜετά το φιάσκο με την ΟΝΝΕΔ (διαγραφή της -κυρίαρχης στα πανεπιστήμια- νεολαίας από το κόμμα) ακολουθεί το φιάσκο του «10ου συνεδρίου» της ΝΔ που ξεκινά σήμερα: με ορισμό πενταετούς θητείας για τον πρόεδρο που θα επεκταθεί αν προλάβει να γίνει και πρωθυπουργός και ταυτόχρονα με αποκλεισμό από την προεδρική υποψηφιότητα των μη βουλευτών (φωτογραφική διάταξη για Τζιτζικώστα) οδεύει το τρίο της ηγετικής ομάδας της ΝΔ στο συνέδριό της, αποπειρώμενο να κυριαρχήσει ολοκληρωτικά στην ΝΔ έστω και αν χάσει το μισό κόμμα… Σε πολιτικό επίπεδο η ηγεσία της ΝΔ έχει εναποθέσει τις τελευταίες της ελπίδες πολιτικής επιβίωσης σε έναν γκαιμπελίστικο αντιπερισπασμό με χαιρεκακίες για τις δυσκολίες ολοκλήρωσης της αξιολόγησης και καθημερινές προαναγγελίες αποτυχίας ή κατάρρευσης των διαπραγματεύσεων ώστε να δικαιολογήσει το εκτός τόπου και χρόνου αίτημά της για εκλογές…\nΗ ολοκλήρωση της αξιολόγησης και η έναρξη της συζήτησης για το χρέος είναι η αρχή για μια μεγάλη περίοδο όπου η δεξιά θα παραμένει πολιτικά παρένθεση – μέχρις ότου τουλάχιστον κυριαρχήσουν ξανά σε αυτόν τον πολιτικό χώρο δυνάμεις εθνικοαστικές που θα νοιάζονται για την ανεξαρτησία της χώρας τους, οικονομική και πολιτική και κυρίως που θα ασκούν το αστικό τους καθήκον της επιχειρηματικότητας ανταγωνιστικά των ξένων συμφερόντων και όχι υποτελώς σε αυτά.\nΣυνεπώς η παρένθεση για την δεξιά δείχνει να οριστικοποιείται αντί να ανατρέπεται με το πρώτο συνέδριο της ΝΔ «χωρίς νεολαία» δλδ μιας ΝΔ δίχως αύριο…\n23 Απριλίου 2016 στο 18:04\nΑυτός τα λέει καλύτερα και απο τον Καμμένο 🙂\n23 Απριλίου 2016 στο 18:46\nΑυτά θα είχαν πιθανότητα να γίνουν εάν ο Τσίπρας δρούσε αστραπιαία πέρυσι και συνέχιζε στην προηγούμενη πορεία έστω και αν έλεγε ότι κάνει άλμα,τομή,αλλαγή κλπ.\nΤώρα έχει επιβαρύνει πολύ τον εαυτό του με τα καμώματά του που είναι δύσκολο να ξεχασθούν.\nΤα θεωρητικά του Παπασπυρόπουλου περί εθνικοαστικών δυνάμεων στα τέσσερα είναι μπαρούφες.\n23 Απριλίου 2016 στο 20:15\nΜπορει ο ΓΠ να τα παραλεει και να εξυμνει την κυβερνηση ΣΥΡΙΖΑ-ΑΝΕΛΛ αλλα τοσο αθλια δεξια οσο η ελληνκη δεν γνωριζω αν υπαρχει στην ΕΕ. Εχει και συνεχεια για την οποια προσυπογραφω οσον αφορα την δεξια….\nΠολλοί από αυτούς είναι πολιτικοί – εκπροσωπούν τα τζάκια της διαπλοκής, των διορισμών έναντι ψήφου, της χρήσης του κράτους από το κόμμα, του πλουτισμού των ημετέρων χωρίς κόπο: ο «δικός» μας, ο γνωστός του γνωστού… η αναξιοκρατία στο Δημόσιο και η κομματική δικτατορία επί της «ελεύθερης» αγοράς – όλη η παθογένεια της ελληνικής οικονομίας, εκείνοι δλδ που αποβιομηχάνισαν συστηματικά την Ελλάδα τις δεκαετίες μετά τον εμφύλιο προτιμώντας την οικονομική εξάρτηση της χώρας που τους γέμιζε την τσέπη από την ενδογενή της ανάπτυξη και αυτονομία.\nΓι αυτό τους ενοχλεί τόσο πολύ η θετική κατάληξη της αξιολόγησης από τους θεσμούς και το άνοιγμα της συζήτησης για τα αίτια του χρέους (αποκάλυψη και καταδίωξη της διαπλοκής-διαφθοράς) αλλά και για την αναδιάρθρωση-ελάφρυνσή του (που θα σημάνει νέα δυνατότητα απεξάρτησης της χώρας από το καταθλιπτικό βάρος του χρέους και πιθανότητα παραγωγικής ανασυγκρότησης κάτι που θα βγάλει εκτός τα μεταπρατικά παράσιτα…).\nΑν συμβούν όλα αυτά τι θα απογίνουν οι «επενδυτές» τους και οι κρατικοδίαιτες εταιρίες τους; Τι θα απογίνει η βάση ύπαρξής τους, δλδ η διαπλοκή και ο παρασιτισμός του κράτους και του δημόσιου πλούτου;\nΥΓ Τι να πρωτοθυμηθουμε επι ΝΔ ; Τους εθνικους εργολαβους που συνεχισαν να χαιδευουν απο το 2004 ; Τα golden boys&girls της σκληρης ΟΝΝΕΔ με την αεροπορικη εταιρεια, την εταιρεια με τους καδους απορριματων χωρις ποδι που προμηθευονταν οι δεξιοι δημαρχοι,…., την Siemens,…\n24 Απριλίου 2016 στο 13:41\n24 Απριλίου 2016 στο 14:33\nΡε συ Α.Φ. «εθνικοαστικές δυνάμεις» είναι ο Καμμένος και οι ΑΝΕΛ.Έλεος με τους ψεκασμούς.\nΓια να αποβιομηχανοποιηθεί κάτι πρέπει πρώτα να έχει βιομηχανοποιηθεί.Πάλι τα ίδια θα λέμε;\nΚαι ποιός θα κάνει την νέα εκβιομηχάνιση;Η Τζάκρη που είναι υπουργός Βιομηχανίας του ΣΥΡΙΖΑ;\n24 Απριλίου 2016 στο 15:21\nΡε συ δεξιε τι να πρωτοθυμηθουμε απο την ΕΡΕ ;\nΟτι κυνηγουσαν τους συμαθωντε ςτο ΕΑΜ μεχρι το 1974 και εκαναν ηρωες τους σταλινικους αριστερους ηγετες κια ηγετισκους. Το 1 εκατομ. μεταναστες, το παρακρατος, την υποθαλψη του ΙΔΕΑ, την αλλεργια που ειχαν μετην στοιχειωδη κοινοβουλευτικη δημοκρατια,….\nΤι να πρωτοθυμηθουμε επι ΝΔ ; Τους εθνικους εργολαβους που συνεχισαν να χαιδευουν απο το 2004 ; Τα golden boys&girls της σκληρης ΟΝΝΕΔ με την αεροπορικη εταιρεια, την εταιρεια με τους καδους απορριματων χωρις ποδι που προμηθευονταν οι δεξιοι δημαρχοι,…., την Siemens,…, τα 25-χρονα παιδια μεγαλονεοδημοκρτων – δικηγορους με ετησιο εισοδημα 600.000, ….\nΕιναι κριμα συναδελφος μηχανικος να απαντα λες και ειναι στην ΔΑΠ β ετος !!!\nΤους υποστηριζεις, αντι να λες εχουμε την αθλια δεξια (ΑΦ την αθλια αριστερα) που μας αξιζει.\nΥΓ Ο ΓΠ ισως θελει να κατελθει στον πολιτικο στιβο. Επισης δεν ειναι μηχανικος (και μαλιστα ΕΜΠ) και επεομενως πολλες υπερβολες/αστοχιες δικαιολογουνται 🙂\n24 Απριλίου 2016 στο 15:25\nΤο ΕΜΠ δέχτηκε καίριο πλήγμα με τον πολιτικό (μηχανικό) Τσίπρα 🙂\n24 Απριλίου 2016 στο 15:36\nΗ χωρα εχει δεχθει μεγαλο πληγμα εφοσον το 25% των μηχανικων εχει σπουδασει στο εξωτερικο και -κυριως- εννοω το 90% αυτων που σπουδασαν στην Ιταλια και Ρουμανια (επι 6 εως 12 ετη).\nΡεκορ κατεχει ο μεντορας του ως ανω ΠΜ Φλωμπερ με 15 ετη!!!\n24 Απριλίου 2016 στο 15:37\nδιορθωσις 8 εως 12 ετη!!! (6 ετη οι αριστουχοι)\n24 Απριλίου 2016 στο 15:45\nΤο δεξια/αριστερα ειναι εδω και ετη παρωχημενο!!\nΑυτες ειναι οι κυριαρχες αντιθεσεις κατα την εποχη του μπαχαλου της παγκοσμιοποιησης\n«Ο/Η Comte de Toulouse λέει:


«Ψήφισε» ο ΣΥΡΙΖΑ υπέρ της ανανέωσης της θητείας Στουρνάρα; - Nafpaktia News\n23/05/2020 – 18:00\n«Πηγή» της «είδησης» ήταν η λαθροχειρία που διέπραξε ο ίδιος ο διοικητής της Τράπεζας της Ελλάδας (ΤτΕ), Γιάννης Στουρνάρας, κατά τη διάρκεια της συνεδρίασης του Γενικού Συμβουλίου της Τράπεζας, την Παρασκευή 22/5.\nΗ αλήθεια, βέβαια, είναι ότι… δεν διεξήχθη καν ψηφοφορία\nΤο επιβεβαιώνουν «κύκλοι» της ΤτΕ, οι οποίοι, «σχετικά τη στάση των μελών του Γενικού Συμβουλίου της Τράπεζας» διευκρινίζουν ότι η δικαιοδοσία της αποδοχής ή της απόρριψης της εισήγησης της κυβέρνησης την έχει η Επιτροπή Θεσμών και Διαφάνειας της Βουλής (η σχετική συζήτηση θα διεξαχθεί τη Δευτέρα 25/5/2020) και άρα, «στο Γενικό Συμβούλιο δεν έγινε τυπική ψηφοφορία. Δεν θα μπορούσε να γίνει και διαφορετικά γιατί σε αντίθετη περίπτωση ένα διορισμένο διοικητικό όργανο θα έθετε σε αμφισβήτηση την πολιτική εντολή στην κυβέρνηση –στην κάθε κυβέρνηση- που της ανατέθηκε από την εκλογική διαδικασία».\nΠροηγούμενο άρθροΤο σπήλαιο του Αγίου Νικολάου στη Βαράσοβα -Βίντεο ντοκουμέντο από τις ανασκαφές.\nΕπόμενο άρθροΗ Άσπα Τσίνα αποχωρεί από το “J2US” – Οι λόγοι της απόφασής της (BINTEO)


Svarna Αίγινα | Παλαιοπωλείο Αίγινα | AeginaProject\nSVΔRNΔ - Vintage & Retro συλλεκτικά κομμάτια στην Αίγινα.Η SVARNA σίγουρα δεν είναι ένα ακόμα μαγαζί με διακοσμητικά αντικείμενα, ρούχα και κοσμήματα. Είναι ένας χώρος με προσωπικότητα, που σε αυτόν μπορεί κάποιος να βρει ιδιαίτερα και μοναδικά κομμάτια τέχνης και διακόσμησης!\nΣε ένα από τα πιο χαρακτηριστικά σοκάκια του νησιού, η SVARNA κάνει αισθητή την παρουσία του από μακριά. Οι πολύχρωμες ομπρέλες που διακοσμούν τον εξωτερικό χώρο του μαγαζιού, σε προϊδεάζουν για αυτά που θα ανακαλύψεις στο εσωτερικό του.\nRetro κομμάτια που κεντρίζουν το ενδιαφέρον αλλά και Vintage αντικείμενα που είναι μοναδικά! Υλικά, υφές και χρώματα γεμάτα ζωντάνια και καλαισθησία, για αυτούς που αγαπούν το διαφορετικό.\nΜια επίσκεψη στη SVARNA, σχεδόν σίγουρα θα διαρκέσει παραπάνω από το προγραμματισμένο. Ο χώρος του μαγαζιού που συνδυάζει την πέτρα με το ξύλο, τα εντυπωσιακά κομμάτια του μαγαζιού που μοιάζουν με εκθέματα, αλλά και οι ιδιοκτήτες που είναι η ψυχή του μαγαζιού σίγουρα θα σας κάνουν να χάσετε την αίσθηση του χρόνου!\nΣτη SVARNA θα βρείτε σίγουρα κάτι που θα θέλετε να πάρετε μαζί σας φεύγοντας. Είτε είναι κάποιο διακοσμητικό αντικείμενο, κερί, ιδιαίτερο χαλί, κόσμημα, ρούχο ή κομμάτι τέχνης, ξέρουμε πως θα είναι ιδιαίτερο. Και το καλύτερο; Ανάλογα την περίοδο που θα το επισκεφθείτε μπορείτε να βρείτε και ένα διαφορετικό κομμάτι για την συλλογή σας!\nSvarna Αίγινα! Φεύγοντας, εκτός από αυτό που επιλέξατε να αγοράσετε, μην ξεχάσετε να βγάλετε και μια φωτογραφία τις πιο διάσημες ομπρέλες του νησιού!\nΔείτε επίσης: ΚΤΕΛ Αίγινας | Με ποδήλατο στην Αίγινα\nΠ. Ηρειώτη 75, Αίγινα, Ελλάδα\nΠολύ ωραίο μαγαζί, μπορείς να βρεις πολλά ενδιαφέροντα πράγματα!\nΌμορφο και ξεχωριστό κατάστημα στο κέντρο της Αίγινας! Ιδανικό για δώρα, σουβενίρ και μικρό-έπιπλα!


Πρεμιέρα με νίκη για την ΑΕ Πελλάνας Καστορείου - Ηττήθηκε ο Αστέρας Βλαχιώτη\nΣημαντική νίκη με 1-2 πήρε την Κυριακή 30/9 η Αθλητική Ένωση Πελλάνας - Καστορείου στον εκτός έδρας αγώνα απέναντι στον Πάμισο Μεσσήνης, στο πλαίσιο της 1ης αγωνιστικής του 8ου ομίλου της Γ΄ Εθνικής Κατηγορίας.\nΤα δυο τέρματα της λακωνικής ομάδα πέτυχε ο Λ. Ρασσιάς στο 30΄και στο 37΄ ενώ για τους γηπεδούχους σκόραρε ο Μωράκης στο 50΄.\nΣε ανακοίνωσή της η ΑΕ Πελλάνας - Καστορείου ευχαριστεί θερμά τον ΓΠΣ Πάμισο Μεσσήνης για την άψογη φιλοξενία και δεσμεύεται ότι θα την ανταποδώσει στον εντός έδρας αγώνα πρωταθλήματος. Επίσης ευχαριστεί τους φιλάθλους της για την άψογη παρουσία τους και τη στήριξή τους.\nΠάμισος (Κακαλέτρης): Τσάνης, Δημητρακόπουλος Σωτ , Σαραντόπουλος,Μπριλάκης, Δοδοντσάκης, Μωράκης, Αριστομενόπουλος(46΄Πορής), Δημητρακόπουλος Οδ(46΄Οδεμισιωτης) , Βλάχος, Ντεμολ(46΄Ρήγας), Σεγκμπια\nAE Πελλάνας - Καστορείου (Ηλίας Αναστασάκος): Κραβαρίτης, Γενιτσαρίδης, Λαμπρόπουλος, Εμεκα (60΄Παναγιωτίδης), Καλογέρης, Αναστασάκος Γ, Ρασσιάς (73΄Κοντογιάννης), Μπιταξής, Ντιατα, Σικαλόπουλος (85΄Γεωργαντας), Γουορντεν (90΄Τιμι)\nΔεν τα κατάφερε στην πρεμιέρα της Γ΄ Εθνικής ο Αστέρας Βλαχιώτη, καθώς ηττήθηκε εντός έδρας από την Ένωση Ασπροπύργου με 4-0.\nΤο σκορ άνοιξε για τους φιλοξενούμενους ο Κιρτζιαλίδης στο 22΄, ενώ ο Σταύρου με πέναλτι σημείωσε το 0-2 στο 45΄. Στο 74΄ο Μπέλης ανέβασε τον δείκτη του σκορ στο 0-3, ενώ ο Σταύρου στο 79΄,με το δεύτερο προσωπικό του γκολ, διαμόρφωσε το τελικό 0-4.\nΑστέρας Βλαχιώτη: Μάνος, Καρνιάτης (69′ Καρακίτσος), Κολλιάκος, Ρανάζης (40′ Χελιώτης), Μπερδούσης, Λεμονίτης, Olakule (85′ Μπιάζης), Παναγόπουλος (57 ‘Καλαμπόκης), Σαμπατάκος, Χρήστου.\nΈνωση Ασπροπύργου: Κατσούλης, Τσουκαλάς( 87′ Λογοθέτης φ.), Σταγάκης, Νικολάου, Ζώνας, Νάκας (82′ Λογοθέτης Α), Δουκάκης (85′ Κωσταράς), Σταύρου, Μίλιτς, Μπέλης, Κιρτζιαλιδης ( 46 Πρίκας).\nΤα αποτελέσματα των υπόλοιπων αγώνων του 8ου ομίλου έχουν ως εξής:\nΜΑΝΔΡΑΪΚΟΣ - Α.Ο. ΚΑΤΑΣΤΑΡΙΟΥ 0-0\nΑ.Ο. ΕΙΚΟΣΙΜΙΑΣ - Α.Ο. ΥΠΑΤΟΥ 0-2\nΑΜΒΡΥΣΣΕΑΣ ΔΙΣΤΟΜΟΥ - ΠΑΝΑΡΓΕΙΑΚΟΣ 0-1\nΑ.Ε. ΕΡΜΙΟΝΙΔΑΣ - ΠΑΝΑΡΚΑΔΙΚΟΣ 2-0\nΕΝΩΣΗ ΛΕΡΝΑΣ - ΚΑΛΑΜΑΤΑ 0-1


Κοίτα μαμά! Χωρίς αυτιά!: Ευρωπαϊκός κινηματογράφος\nΣ'κώθ'κε από maria στις 12:58 μ.μ.\nΚαλή σου μέρα και να σου ζήσει ο αγαπημένος σου! Του εύχομαι να σε λατρεύει πάντα και να μην μπορεί να κάνει μακριά σου!\nΓια τον κινηματογράφο θα συμφωνήσω και θα σου πω να δεις:\n(Είναι και πολλές άλλες βέβαια αλλά τώρα με έπιασες εξ απροόπτου και έπεσε το σεντόνι της αμνησίας.)\nΤετάρτη, 30 Σεπτεμβρίου 2009 - 1:00:00 π.μ. GMT-7\nΜαριώ να τον χαίρεσαι τον Θεολόγη σου! Έτσι είναι κορίτσι, όπως τα λες, χρειάζονται και ταινίες που να σου επιτρέπουν να σκεφτείς, να σε προβληματίζουν βρε αδελφέ. Το δανέζικο που λες νομίζω το λένε "Το δείπνο" ή το "Μεγάλο Δείπνο", κάτι τέτοιο πάντως. Άντε να τα πούμε κι από κοντά.\nΥ.Γ. Να κάνω μια ένσταση; το American Beauty δεν ήταν ότι πιο ευρωπαϊκό έχεις δει από τον αμερικανικό κινηματογράφο;\nΤετάρτη, 30 Σεπτεμβρίου 2009 - 7:00:00 π.μ. GMT-7\nτα έχω στα υπόψιν μου αγαπητή μου! οπωσδήποτε και θα τις δω ειδικά τώρα που έρχεται χειμώνας..\nκοκκινοσκουφιτσα μου αμα σε πω πως το αμερικαν μπιουτι δε μαρεσε, θα το πιστεψεις?..\nΤετάρτη, 30 Σεπτεμβρίου 2009 - 4:10:00 μ.μ. GMT-7


(Review) Macy Gray @ Fuzz Club 24/11/2012 (pics, video) | Freequency Project\n(Review) Macy Gray @ Fuzz Club 24/11/2012 (pics, video)\nΗ Macy Gray αποτέλεσε μία από τις αγαπημένες soul φωνές των 00’s. Ανάμεσα στη Britney Spears και την Aguilera είχε ξεπροβάλει μία τόσο ιδιαίτερη χροιά με αξιοπρεπή pop/funk/soul τραγούδια. Σήμερα η Macy Gray θα μπορούσε να είναι επίκαιρη όσο ποτέ με την new soul τάση που επικρατεί και τα διάφορα alter ego της Amy Winehouse που κυκλοφορούν. Δυστυχώς με την συναυλία της το Σάββατο έδειξε πως αυτό θα μείνει απλά μία φαντασίωση της δισκογραφικής της εταιρίας.\nΈχοντας δίπλα της μία μπάντα από εξαιρετικούς μουσικούς και δύο back vocalists, οι οποίες ξεσήκωσαν το κοινό, δεν θα μπορούσαμε ,σε καμία περίπτωση, να πούμε πως δεν απολαύσαμε το show, πως δεν χορέψαμε έστω και λίγο, πως δεν διασκεδάσαμε. Η ίδια η Macy Gray όμως τολμώ να πω πως βαριότανε λίγο ή απλά δεν είχε τόση ενέργεια. Σίγουρα δεν συγκρίνεται με αυτή τη ντίβα γεμάτη ζωντάνια ,όρεξη για χορό και παιχνίδια με το κοινό που είχαμε δει το 2004 στο Λυκαβηττό. Όχι πως δεν ήταν φιλική, όχι πως δεν έκανε και τώρα παιχνίδια, όχι πως και πάλι δεν μας εντυπωσίασε αλλά η ίδια φαινόταν πως δεν το ζούσε πραγματικά.\nΚάτι ακόμα που πείραξε λιγάκι όσους την ακούγαμε από παλιά ήταν πως μας έλειψαν πολλά τραγούδια (S till, When I see you, Demons, She ain’t right for you κ.α. ).Η έμφαση δόθηκε στα τελευταία ,αδιάφορα κατά τη γνώμη μου, album. Πριν βγει για encore δεν είχε αγγίξει το πρώτο και πιο επιτυχημένο της album, On How Life Is όμως έκλεισε με πέντε κομμάτια από αυτό το δίσκο αποζημιώνοντας μας με τον καλύτερο τρόπο.\nΤέλος στα μείον της βραδιάς συμπεριλαμβάνεται ο μέτριος ήχος και ιδιαίτερα η χαμηλή ένταση στα φωνητικά.\nΤο κομμάτι που κέρδισε τις εντυπώσεις ήταν το ενδυματολογικό. Η Macy Gray και οι δύο, συμπαθείς προς το αθηναϊκό κοινό, vocalists άλλαξαν τέσσερις φορές και πραγματικά κάθε αμφίεση ήταν πιο κιτς και πιο εκκεντρική από την προηγούμενη. Ότι πρέπει δηλαδή για την περίσταση!\nGreatest show on earth, Help me, Psychopath, Here comes the rain, Kissed it, I do, Mike and Reggie solo, Girls rap, You & I, Tuesday heartbreak, Smoke 2 joints, Nothing else matters, Sweet baby, The sellout, Let you win, Happiness, Club remix band (Sexual revolution), Marina talk, Beauty in the world, Zoux piano solo, Call me, Do sumthin, Galigula, I try, The letter


Παρασκευή, 18-Ιαν-2019 00:02\nΗ αντίδραση στην ελίτ στη δημόσια πολιτική αντιπαράθεση περιορίζεται στη διεύρυνση της οικονομικής ανισότητας τούτο όμως είναι πρόφαση. Ο κόσμος αλλάζει και ο μόνος τρόπος να έχει κάποιος προϋποθέσεις να βελτιώσει τη θέση του και τη θέση των παιδιών του στο αύριο είναι η προσαρμογή τόσο η πολιτισμική όσο και η επαγγελματική.\nΌποιος αγαπά την Ελλάδα και τους συμπατριώτες του φροντίζει τα παρατράγουδα να μένουν στις μεταμεσονύκτιες "σκουπιδοεκπομπές" και στη Βουλή να πηγαίνουν άνθρωποι με ικανότητες και σοβαρότητα που έχουν κάνει κάτι στη ζωή τους. Φροντίζει να πάνε άνθρωποι που θα δημιουργήσουν τις προϋποθέσεις να πολλαπλασιαστεί ο αριθμός των Ελλήνων που θα έχουν τα φόντα να μετέχουν στην ελίτ του πλανήτη, που δεν μετρά έθνη, χρώματα φυλές ή φύλα.\nΕίθε ο "σουργελισμός" στην εξουσία να είναι το τελευταίο στάδιο της παρακμής μας…\nΦοβάμαι πως δεν είναι...\nΗ εκτέλεση του Κασέμ Σουλεϊμανί περιπλέκει ακόμη περισσότερο μια ήδη τεταμένη κατάσταση η οποία κινείται στα όρια της έκρηξης...\nΤο 2019 αποδείχθηκε η καλύτερη χρονιά της τελευταίας δεκαετίας για την Ελλάδα. Το 2020 θα μπορούσε να εξελιχθεί ακόμη καλύτερα.\nΟι εξελίξεις στη Ν.Α. Μεσόγειο είναι "ύποπτες" και φαίνεται πως κάποιες κινήσεις ορισμένων εκ των πλευρών που εμπλέκονται κρύβουν "μπλόφες".


Στ. Κουρούδης: «Το Ποτάμι στη Ροδόπη δυνάμωσε – θα είμαι ενεργά παρών» – IN KOMOTINI\nΕΚΛΟΓΕΣ Κομοτηνή ΟΙ ΕΙΔΗΣΕΙΣ ΣΗΜΕΡΑ ΠΟΛΙΤΙΚΗ Στ. Κουρούδης: «Το Ποτάμι στη Ροδόπη δυνάμωσε – θα είμαι ενεργά παρών» 27/01/2015\nΤο Ποτάμι δυνάμωσε στη Ροδόπη. Με την εμπιστοσύνη των συμπολιτών μας, το κίνημα για τη δικαιοσύνη, την εργασία και την παιδεία, είναι η τρίτη πολιτική δύναμη. Θέλω να ευχαριστήσω όσους συμπορεύτηκαν μαζί μας και στήριξαν την υποψηφιότητά μου, την πρόταση που καταθέσαμε για τη Ροδόπη. Είναι η παρακαταθήκη για να προχωρήσουμε σε μια νέα συλλογική προσπάθεια για την ανάκαμψη του τόπου μας.


Εύη Αδάμ: Μαμά και κόρη ποζάρουν με μαγιό στην Κέρκυρα και τραβούν όλα τα βλέμματα - Soknews\nby Αννα Μακρή 8 Ιουλίου, 2021, 4:08 πμ\nΕύη Αδάμ: Τις τελευταίες ημέρες, μαμά και κόρη βρίσκονται σε υπερπολυτελές θέρετρο στην Κέρκυρα για διακοπές και χαλάρωση.\nΕύη Αδάμ: Στην Κέρκυρα για διακοπές\nΣτην Κέρκυρα για ολιγοήμερες διακοπές βρίσκεται η Εύη Αδάμ μαζί με την κόρη της, Δανάη Λιβιεράτου. Μαμά και κόρη ξεκουράστηκαν σε υπερπολυτελές θέρετρο απολαμβάνοντας θάλασσα, φαγητό και βόλτες στο κέντρο της πόλης.\nΗ 19χρονη καλλονή αν και έχει όλα τα προσόντα για να διαγράψει μία λαμπρή πορεία στις πασαρέλες, όπως η μαμά της, έχει καλλιτεχνική φλέβα και έτσι προτίμησε να ακολουθήσει τα χνάρια του μπαμπά της και να ασχοληθεί με το τραγούδι.\nΗ νεαρή κοπέλα είναι ιδιαίτερα ενεργή στο Instagram και συχνά δημοσιεύει βίντεο, στα οποία ερμηνεύει γνωστά αγαπημένα τραγούδια, κυρίως του ξένου ρεπερτορίου.\ncelebritiesinstagrammediashowbizδαναη λιβιεράτουευη αδαμκερκυραφωτογραφία\nPrevious article Game of chefs spoiler: Αυτοί είναι οι κριτές\nNext article Άγριες Μέλισσες 3ος κύκλος: Ο πόνος και η απόγνωση χτυπούν ξανά την πόρτα της Δρόσως\nΌλγα Φαρμάκη: Η καλοκαιρινή φωτογραφία με την κόρη της και το τρυφερό μήνυμα\nGame of chefs spoiler: Αυτοί είναι οι κριτές\nΆγριες Μέλισσες 3ος κύκλος: Ο πόνος και η απόγνωση χτυπούν ξανά την πόρτα της Δρόσως


«Ναι» από ΣΥΡΙΖΑ – ΑΝΕΛ. Καταψήφισαν όλα τα κόμματα της αντιπολίτευσης. Συνεχίζεται η συζήτηση στις αρμόδιες επιτροπές της Βουλής. Παλινωδίες της Ένωσης Κεντρώων.\n12 Ιουνίου 2018 13:53\nΜε τη στήριξη της κυβερνητικής πλειοψηφίας εγκρίθηκε επί της αρχής στις αρμόδιες επιτροπές της Βουλής το πολυνομοσχέδιο με τα προαπαιτούμενα και το Μεσοπρόθεσμο Πρόγραμμα για το κλείσιμο της 4ης αξιολόγησης.\nΤο πολυνομοσχέδιο εγκρίθηκε στις αρμόδιες επιτροπές της Βουλής με τις ψήφους των δύο κομμάτων της συμπολίτευσης. Αντίθετα καταψήφισαν όλα τα κόμματα της αντιπολίτευσης. Κατά τη διάρκεια της ψηφοφορίας προκλήθηκε, πάντως, σύγχυση με τη στάση της Ένωσης Κεντρώων. Συγκεκριμένα ο βουλευτής του κόμματος, Δημήτρης Καβαδέλλας, ανέφερε στην ψηφοφορία ότι το κόμμα του δηλώνει «παρών». Στη συνέχεια, όμως, ο αντιπρόεδρος Μάριος Γεωργιάδης, «διόρθωσε» τη στάση του κόμματος. «Έγινε λάθος από τον συνάδελφο. Καταψηφίζουμε με χέρια και με πόδια» τόνισε ο Μάριος Γεωργιάδης διασαφηνίζοντας τη στάση της Ένωσης Κεντρώων.\nΗ συζήτηση στις αρμόδιες επιτροπές συνεχίζεται αυτή την ώρα. Το πολυνομοσχέδιο θα εισαχθεί αύριο προς συζήτηση στην Ολομέλεια και αναμένεται να ψηφιστεί την Πέμπτη με ονομαστική ψηφοφορία.


John Holloway: Η επαναστατική πρόκληση είναι να προωθήσουμε τη σύγκλιση των εξεγέρσεων που υπάρχουν μέσα σε όλους μας | Πρωτοβουλια για την Αντισυστημικη Αριστερα\n«Η κατάληψη της κρατικής εξουσίας δεν είναι το κλειδί για να πραγματοποιηθεί μια επαναστατική αλλαγή της κοινωνίας. Η αντίδραση πολλών σε αυτή τη διαπίστωση είναι “εντάξει, εντάξει, αλλά πώς; Τι κάνουμε;” Στο τελευταίο βιβλίο μου προσπαθώ να δώσω μια απάντηση που είναι περισσότερο μια ερώτηση. Προτείνω ότι ο μόνος τρόπος για να συλλάβουμε μια αντικαπιταλιστική επανάσταση αφορά στη δημιουργία, επέκταση, και πολλαπλασιασμό ρωγμών ή διαρρήξεων στον ιστό της καπιταλιστικής κυριαρχίας.»\nΤι εννοείτε όταν λέτε “ρωγμή” ή “αδυναμία του καπιταλισμού”;\nΠερισσότερο από μια αδυναμία είναι μια απόρριψη, μια εξέγερση, αξιοπρέπεια. Ένα “Όχι”, αλλά ένα “Όχι” το οποίο θα ανοίξει το δρόμο σε ένα άλλο πράττειν. Μια άρνηση-δημιουργία. Συνεχώς εξεγειρόμαστε ενάντια στην επιθετική λογική του κεφαλαίου, προσπαθώντας να δημιουργήσουμε χώρους ή στιγμές όπου κάνουμε αυτό που θεωρούμε απαραίτητο ή επιθυμητό, και το οποίο δεν μας επιβάλλεται από τη λογική του χρήματος.\nΗ εξέγερση των Ζαπατίστας είναι ένα λαμπρό παράδειγμα, αλλά μπορούμε επίσης να σκεφτούμε το κίνημα των αγανακτισμένων και του Occupy τον τελευταίο χρόνο, όπου οι άνθρωποι προσπάθησαν να δημιουργήσουν έναν άλλο τρόπο για να κάνουμε κάποια πράγματα, να σκεφτούμε τη δημοκρατία από τα κάτω, συλλογικά, όπως στους αγώνες ενάντια στην εμπορευματοποίηση του νερού, ή έναν απλό καθημερινό αγώνα για να ζήσουμε με αξιοπρέπεια. Ο κόσμος είναι γεμάτος από αυτές τις ρωγμές.\nΕίναι πιθανό οι περισσότεροι άνθρωποι στον κόσμο να πειστούν ότι πρέπει να συμβάλουν σε αυτό το έργο;\nΣχεδόν όλες και όλοι δεχόμαστε την επίθεση του καπιταλιστικού συστήματος, σχεδόν όλοι και όλες αντιστεκόμαστε με κάποιο τρόπο, προσπαθούμε να κινηθούμε προς την αντίθετη κατεύθυνση. Δεν θέλω να πείσω κανέναν, θέλω μόνο να αναγνωρίσουμε ότι ο αντικαπιταλισμός είναι το πιο κοινό πράγμα στον κόσμο, το να είσαι αντικαπιταλιστής είναι αποτέλεσμα της εμπειρίας του να ζούμε κάτω από την καπιταλιστική επιθετικότητα.\nΤι εννοείτε όταν κάνετε την υπόθεση ότι στις ατομικές και συλλογικές δράσεις για την κοινωνική αλλαγή δεν υπάρχει «καθαρότητα» και ότι «είμαστε αντιφατικοί» στη ζωή μας σε μια καπιταλιστική κοινωνία;\nΖούμε σε μια κοινωνία ανταγωνιστική, και αυτοί οι ανταγωνισμοί μάς διαπερνούν. Μπορεί να δηλώνουμε αντικαπιταλιστές, αλλά έχουμε το κεφάλι μας γεμάτο ιδέες που παράγονται από τον καπιταλισμό. Ή μπορεί να δηλώνουμε υπερασπιστές του καπιταλισμού, αλλά στην καθημερινή μας πρακτική με κάθε τρόπο αγωνιζόμαστε ενάντια στην επιθετικότητα του χρήματος και προσπαθούμε να κάνουμε τα πράγματα διαφορετικά. Η ύπαρξή μας είναι μια αντιφατική ύπαρξη και η πάλη ενάντια στον καπιταλισμό πρέπει να αναγνωρίζει και να διαχειρίζεται αυτές τις αντιφάσεις, να μην επιδιώκει μια επαναστατική καθαρότητα η οποία δεν μπορεί να υπάρξει. Η αναζήτηση για την καθαρότητα μπορεί πολύ εύκολα να αποκλείσει όσους δεν συμμερίζονται την προοπτική μας με ακρίβεια. Η επαναστατική πρόκληση είναι μάλλον να προωθήσουμε τη σύγκλιση των εξεγέρσεων που υπάρχουν μέσα σε όλους μας.\nΤι εννοείτε όταν λέτε ότι το σκοτάδι στο οποίο βρισκόμαστε (αυτοκαταστροφή της ανθρωπότητας και του περιβάλλοντος) μπορεί να είναι το κατώφλι μιας νέας κοινωνίας, δίκαιης και έντιμης;\nΟ κόσμος έχει δύο όψεις. Η κυρίαρχη πλευρά προσβλέπει στην πλήρη υποταγή της ανθρώπινης ζωής στη λογική του χρήματος, του κέρδους, και μας οδηγεί προς την ολοκληρωτική καταστροφή της ανθρώπινης ζωής. Η άλλη πλευρά είναι αυτή της εξέγερσης, την απαρτίζουν όλες αυτές οι εξεγέρσεις που εκρήγνυνται παντού, όλα αυτά τα πειράματα, τρελά ή όχι και τόσο τρελά, τα οποία επιδιώκουν να δημιουργήσουν μια κοινωνία που να βασίζεται στην αμοιβαία αναγνώριση της ανθρώπινης αξιοπρέπειας και σε έναν άλλο τρόπο συνύπαρξης με μη-ανθρώπινες μορφές ζωής.\nΤο εκλογικό και κοινωνικό κίνημα με επικεφαλής τον Αντρές Μανουέλ Λόπεζ Ομπραδόρ στο Μεξικό δεν προτείνει ρωγμές στον καπιταλισμό, αλλά επιδιώκει την κοινωνική δικαιοσύνη, τη μείωση της βίας, την εκπαίδευση, την αξιοπρέπεια. Θα τον εξαιρούσατε από τα προοδευτικά κινήματα του κόσμου;\nΗ αναπαραγωγή του κεφαλαίου είναι μία σταθερή επίθεση κατά της ανθρωπότητας. Όλοι οι πολιτικοί που φιλοδοξούν να κυβερνήσουν θέλουν να προωθήσουν την αναπαραγωγή του κεφαλαίου: δεν μπορεί να είναι διαφορετικά, αφού το κράτος είναι μια μορφή οργάνωσης αφοσιωμένη στην αναπαραγωγή του κεφαλαίου. Ως εκ τούτου, με αυτό τον τρόπο συμμετέχουν στην επίθεση κατά της ανθρώπινης ζωής (και της μη ανθρώπινης). Έτσι, είμαι ενάντια σε μια τέτοια πολιτική, το σημαντικό είναι η άλλη πολιτική, δηλαδή οι μορφές δράσης που στοχεύουν στη ρήξη με τη λογική του συστήματος και αναζητούν έναν τρόπο για να καθορίσουν αυτό που έρχεται από τα κάτω.\nΛέγοντας αυτό, πρέπει να αναγνωρίσουμε ότι υπάρχουν τρόποι προώθησης της καπιταλιστικής επίθεσης πιο βάναυσοι και λιγότερο βάναυσοι και θα μπορούσε να έχει νόημα για εμάς να ψηφίσουμε για μια κυβέρνηση και όχι για μια άλλη, αλλά μόνο αν είμαστε σαφείς ότι το σημαντικό για την ανθρωπότητα είναι οι αγώνες αντίστασης και εξέγερσης ενάντια σε κάθε αναπαραγωγή του συστήματος.\nΠοιες είναι οι εντυπώσεις σας σχετικά με την άνοδο στην εξουσία κοινωνικών κινημάτων και αριστερών κομμάτων σε χώρες της Λατινικής Αμερικής όπως η Βενεζουέλα, η Βολιβία και η Βραζιλία; Δεν αντιπροσωπεύουν κάποιου είδους ρωγμές, ή συνθήκες που ευνοούν τις κοινωνικές αλλαγές;\nΗ ανάπτυξη των εξεγέρσεων και των αγώνων αντίστασης στη Λατινική Αμερική τα τελευταία 15 ή 20 χρόνια είναι ζωτικής σημασίας για όλο τον κόσμο. Η Λατινική Αμερική έχει γίνει ένας φάρος ελπίδας. Φυσικά, αυτή η έκρηξη μπορεί να θεωρηθεί ως εκρηκτική συμβολή πολλών ρωγμών, πολλών αγώνων για αξιοπρέπεια. Μερικά από αυτά τα κινήματα έχουν επικεντρώσει τις προσπάθειές τους εντός του Κράτους και θα πρέπει να ρωτήσουμε ποιες είναι οι συνέπειες της υιοθέτησης κρατικών μορφών οργάνωσης;\nΕίναι δύο σημαντικές. Πρώτον, συνεπάγεται την υιοθέτηση ιεραρχικών μορφών οργάνωσης που αποκλείουν τη δυνατότητα κινητοποίησης των ίδιων των ανθρώπων, τη δική τους εξέγερση. Δεύτερον, αναπόφευκτα επιδιώκουν τη συμφιλίωση των εξεγέρσεων με την αναπαραγωγή του κεφαλαίου, αφού το εισόδημα και η ύπαρξη του κράτους ως οργανωτική μορφή εξαρτάται από τη συσσώρευση του κεφαλαίου. Αυτό κάνουν τα κράτη, συμπεριλαμβανομένων αυτών που αναφέρατε.\nΘα μπορούσαν να πετύχουν μερικές σημαντικές αλλαγές στον τομέα της δικαιοσύνης και της αναδιανομής του εισοδήματος, δεν υπάρχει αμφιβολία, ούτε το απεύχομαι. Νομίζω ότι σε αυτές τις χώρες, όντως έχουν πετύχει μια αξιοσημείωτη αναδιανομή. Αλλά αυτή η ανακατανομή μπορεί να επιτευχθεί μόνο εντός των ορίων που καθορίζονται από την ανάγκη να προωθήσουν την αναπαραγωγή του κεφαλαίου, και δεν περιορίζουν καθόλου την επιθετικότητά του, η οποία καταστρέφει τον κόσμο. Αυτό που διακυβεύεται είναι κάτι μεγαλύτερο από την αναδιανομή του εισοδήματος: είναι το μέλλον της ανθρωπότητας.


Reality depends...: Ευτυχία #6\nΛέει η Hermine σημερα Σάββατο, Σεπτεμβρίου 16, 2017\nΑρτίστα του βωβού 17 Σεπτεμβρίου 2017 - 8:44 μ.μ.\nΠροσπαθώ να αντιμετωπίσω ότι μου συμβαίνει, μόνο κραγιόν μη μου πεις να βάλω!\nHermine 19 Σεπτεμβρίου 2017 - 11:10 μ.μ.\nΆντε, να σου το κόψω το κραγιόν, επειδή είσαι εσύ δηλαδή, όχι τίποτ' άλλο... Μη μου πεις για μάσκαρα, όμως...Δεν μπορώ, δε βγαίνω, μη με πιέζεις! Τιμή κόστους σου δίνω...\nΑρτίστα του βωβού 23 Σεπτεμβρίου 2017 - 8:40 μ.μ.\nΌχι, εντάξει, μολύβι και μάσκαρα βάζω κι εγώ!\nMia 18 Σεπτεμβρίου 2017 - 3:46 π.μ.\nΌ,τι κι αν γίνει μπορούμε να το αντιμετωπίσουμε. Αυτό κρατάω. Αυτό σημαίνει δύναμη ψυχής και προχωράμε.\nHermine 19 Σεπτεμβρίου 2017 - 11:12 μ.μ.\nΜαζί σου κι εγώ!.\n(Μου το 'κοψες κι εσύ το κραγιόν, ή μου φαίνεται;)\n❤ 18 Σεπτεμβρίου 2017 - 2:18 μ.μ.\nΝαι, τελικα ολα, τα παντα ειναι αντιμετωπισημα οσο ειμαστε ζωντανοι! Και ποσο δικιο εχεις, πως πιστευαμε πως απο καποιες καταστασεις δεν θα βγαιναμε ποτε και πως και βγηκαμε και τα ξεπερασαμε και δεν επιρεασαν οσο πιστευαμε τη ζωη μας. Ευτυχως!\nΩς προς τον ελεγχο των αρνητικων σκεψεων εχω εναν ενδιασμο.. ειναι στ αληθεια εφικτο; νομιζω πως δεν υπαρχει ωραιοτερο δωρο στον εαυτο μας ομως μπορει να συμβει λες; Δεν ειναι οι σκεψεις μας σαν μια ταινια που περναει απο το μυαλο μας χωρις την δικια μας θεληση; Αυτο θα ηθελα πολυ να το μαθω :)\nHermine 19 Σεπτεμβρίου 2017 - 11:27 μ.μ.\nΞεκίνησα να σου γράψω μιαν απάντηση, αλλά αφ'ενός βγήκε μακρυνάρι, αφ' ετέρου περιελάμβανε τα περισσότερα από τα στοιχεία του "Ευτυχία #7".\nΟπότε, σε παραπέμπω εκεί, με την ευχή να βρείς το δικό σου τρόπο να σκηνοθετήσεις αυτήν την ταινία που λές.\nairis 19 Σεπτεμβρίου 2017 - 9:40 μ.μ.\nΔεν λειτουργεί αποστασιοποιημένα ο γέρος της ιστορίας, ούτε είναι ακατόρθωτο. Αρκεί να θυμόμαστε ότι πράγματι τίποτα δεν κρατά για πάντα. Και το καλό και το κακό. Όταν πονάς βέβαια, θέλεις να σταματήσεις αυτόματα τον πόνο. Αν το παρατηρήσεις και τον δεχτείς είναι λιγάκι πιο εύκολο.\nΠροσωπικά η εμπειρία μου έχει δείξει ότι κάθε μέρα είναι μια νέα μέρα. Κι όταν τη μία μέρα πνίγομαι, βουλιάζω στη μελαγχολία, δεν θέλω τη ζωή, διαρκώς λέω: αύριο θα είναι αλλιώς @ριστούλα μου. Κι αυτό με κρατάει ως την άλλη μέρα :)\nBaby steps κάθε φορά! Κάτι ξέρουν τα μωρουλίνια !\nHermine 19 Σεπτεμβρίου 2017 - 11:23 μ.μ.\nΈτσι είναι, Αριστέα μου! Άλλωστε ποιός σκαρφάλωσε βουνό με μια δρασκελιά; Όλοι με ένα βήμα ξεκίνησαν!


Αθλητικές επιτυχίες για τους μαθητές του ΓΕΛ Αλμυρού: 2η θέση στη Θεσσαλία το βόλεϊ κοριτσιών! - Λαός Του Αλμυρού\nHome ΕΚΠΑΙΔΕΥΣΗ Αθλητικές επιτυχίες για τους μαθητές του ΓΕΛ Αλμυρού: 2η θέση στη Θεσσαλία το βόλεϊ κοριτσιών!\nΔευτεραθλητής του πρωταθλήματος Λυκείων Θεσσαλίας 2021-22 αναδείχθηκε στο βόλεϊ κοριτσιών το ΓΕΛ Αλμυρού. Στον ημιτελικό νίκησε το 3ο ΓΕΛ Τρικάλων με 2-0 σετ στο κλειστό Γυμναστήριο Αγριάς.\nΣτον τελικό που διεξήχθη στο κλειστό Γυμναστήριο Αλκαζάρ Λάρισας, μετά από συναρπαστικό αγώνα ηττήθηκε με 2-1 σετ από το 7ο Λύκειο Λάρισας (προηγήθηκε με 1-0 το ΓΕΛ Αλμυρού, ισοφάρισε σε 1-1 το 4ο ΓΕΛ Βόλου και πήρε το 3ο νικητήριο σετ το 7ο Λύκειο Λάρισας ). Προπονητής της ομάδας είναι ο καθηγητής φυσικής αγωγής Σπύρος Μάμαλης και οι παίκτριες που απαρτίζουν την ομάδα είναι: Κωτούλα Κωνσταντίνα, Αραμπατζή Σοφία, Καλομοίρη Θεοδώρα, Κολοκυθά Χριστίνα, Κούτε Ελεάνα, Κυρίτση Αναστασία-Μαρία, Μαχά Ξένια, Μαυρογένη Μαρία-Ισιδώρα και Μόρφη Ευφροσύνη.\nΕπίσης κατάφερε και προκρίθηκε στον τελικό Μαγνησίας η ομάδα μπάσκετ αγοριών του ΓΕΛ Αλμυρού, όπου έχασε από την ομάδα του ιδιωτικού Λυκείου Προμηθέας (η ομάδα του Προμηθέα αναδείχθηκε εκτός από πρωταθλήτρια Μαγνησίας και πρωταθλήτρια Θεσσαλίας).\nΠολλά συγχαρητήρια από τον Διευθυντή Ιωάννη Θεοδώρου, τον Υποδιευθυντή Απόστολο Ζάντζο και το Σύλλογο Διδασκόντων του ΓΕΛ Αλμυρού σε όλους τους συντελεστές αυτών των επιτυχιών.\nΤο ΓΕΛ Αλμυρού ευχαριστεί θερμά τον Δήμο Αλμυρού και ιδιαίτερα τον αντιδήμαρχο Λεωνίδα Βούλγαρη (ο οποίος παραβρέθηκε και στον τελικό του βόλεϊ στη Λάρισα) για τη μεγάλη βοήθεια που είχε μέχρι τώρα στις διάφορες μετακινήσεις των ομάδων.


Τζεν Ψάκι: Η ομογενής εκπρόσωπος Τύπου στο πλευρό του Τζο Μπάιντεν - Η πρώτη ενημέρωση στους δημοσιογράφους (video)\n«Αυτή η επικοινωνιακή ομάδα είναι η πιο διαφορετική ομάδα στην ιστορία και αποτελείται από έξι μητέρες μικρών παιδιών».\nΑλλάζουν τα δεδομένα στην επικοινωνία του Λευκού Οίκου, καθώς με τη νέα εποχή Μπάιντεν, καλωσορίστηκε και το ελληνικό στοιχείο, αφού ο νέος πρόεδρος των ΗΠΑ, επέλεξε την πρώην διευθύντρια επικοινωνίας και ελληνικής καταγωγής Τζεν Ψάκι, για τη θέση της εκπροσώπου τύπου.\nΤο όνομα της Ψάκι ήταν ένα από τα επτά ονόματα γυναικών που στελεχώνουν το τμήμα επικοινωνίας του 46ου προέδρου των Ηνωμένων Πολιτειών. Συνεπώς, για πρώτη φορά, στο «τιμόνι» του απαιτητικού έργου της επικοινωνίας για τις αποφάσεις της αμερικανικής κυβέρνησης, βρίσκονται μόνο γυναίκες.\nΟ εκλεγμένος πρόεδρος Τζο Μπάιντεν διάλεξε γυναίκες που διετέλεσαν υψηλόβαθμα στελέχη της προεκλογικής του εκστρατείας και σύμβουλοι για να ηγηθούν του επικοινωνιακού επιτελείου του Λευκού Οίκου.\nΠέραν την Ψάκι, ως διευθύντρια επικοινωνίας του Λευκού Οίκου διορίζεται η εκπρόσωπος της προεκλογικής του εκστρατείας, Κέιτ Μπέντινγκφιλντ.\nΗ υψηλόβαθμη σύμβουλος στην προεκλογική εκστρατεία Μπάιντεν-Χάρις Σιμόν Σάντερς θα διατελέσει εκπρόσωπος Τύπου της εκλεγμένης αντιπροέδρου των ΗΠΑ Κάμαλα Χάρις, ενώ η πρώην εκπρόσωπος Τύπου του Μπάιντεν όταν ήταν αντιπρόεδρος, Ελίζαμπεθ Αλεξάντερ θα είναι η διευθύντρια επικοινωνίας της επόμενης πρώτης κυρίας των ΗΠΑ Τζιλ Μπάιντεν, σύμφωνα με το POLITICO.\nΠοια είναι η ομογενής εκπρόσωπος του Λευκού Οίκου\nΓεννημένη στο Κονέκτικαν των ΗΠΑ, κατάγγεται από την Μεσσηνία, από την πλευρά του πατέρα της, Δημήτρη Ψάκη και εκτός από ελληνικές, έχει και ιρλανδικές και πολωνικές ρίζες. Η Ψάκι έχει διατελέσει εκπρόσωπος Τύπου του Στέιτ Ντιπάρτμεντ, ενώ κατείχε διάφορες σημαντικές θέσεις επικοινωνίας στον Λευκό Οίκο υπό τον Μπαράκ Ομπάμα.\nΕίναι παντρεμένη εδώ και μια δεκαετία με τον Γκρέγκορι Μέτσερ, οικονομικό υποδιευθυντή της Επιτροπής για την προεκλογική Εκστρατεία υποψηφίων του Δημοκρατικού Κόμματος για το Κογκρέσο, και έχουν μαζί δύο παιδιά.\nΗ Τζεν Ψάκι έκανε το ντεμπούτο της ως γραμματέας Τύπου του Λευκού Οίκου την Τετάρτη 19 Ιανουαρίου, υποσχόμενη να φέρει ευγένεια, αλήθεια και διαφάνεια κατά τις επαφές της με τους διαπιστευμένους κυβερνητικούς δημοσιογράφους.\nΔιαφορετική από τους προκατόχους της\nΟ τόνος της Ψάκι ήταν πολύ διαφορετικός απ’ αυτόν που ήξεραν οι δημοσιογράφοι κατά την πρώτη ενημέρωση του Σον Σπάισερ, πρώην γραμματέα του πρώην προέδρου Ντόναλντ Τραμπ. Ο Σπάισερ επέκρινε τα ΜΜΕ και αναφέρθηκε στο πλήθος που συγκεντρώθηκε στην ορκωμοσία Τραμπ. Οι διάδοχοί του, όπως η Sarah Huckabee Sanders και η Kayleigh McEnany, είχαν συζητήσεις με δημοσιογράφους. Η Stephanie Grisham, η οποία υπηρέτησε ως γραμματέας τύπου μεταξύ Sanders και McEnany, δεν πραγματοποίησε ποτέ ενημέρωση.\nΚατά την πρώτη της τοποθέτηση, η 42χρονη εκπρόσωπος Τύπου η τόνισε ότι αναπόφευκτα θα υπάρξει τριβή μεταξύ του Λευκού Οίκου του Τζο Μπάιντεν και των δημοσιογράφων. «Θα υπάρξουν στιγμές που διαφωνούμε», δήλωσε. «Αλλά έχουμε έναν κοινό στόχο, που είναι η ανταλλαγή ακριβών πληροφοριών με τον αμερικανικό λαό» πρόσθεσε κι επεσήμανε: «Έχω βαθύ σεβασμό για το ρόλο ενός ελεύθερου και ανεξάρτητου Τύπου στη δημοκρατία μας και για το ρόλο που παίζετε όλοι.»\nΗ Ψάκι ανέφερε ότι θα γίνονται καθημερινές ενημερώσεις Τύπου εκτός από τα Σαββατοκύριακα, λέγοντας χιουμοριστικά «Δεν είμαι τέρας».\nΑκόμη, ανέφερε σε ανάρτησή της στο Twitter ότι αυτή η επικοινωνιακή ομάδα είναι «η πιο διαφορετική ομάδα στην ιστορία και αποτελείται επίσης από έξι μητέρες μικρών παιδιών».\nIf there’s one thing clear after White House press secretary Jen Psaki’s first session with reporters on Wednesday, it’s that she’s determined to minimize drama in the briefing room.https://t.co/XWPO7uqiuV\n— 8 News NOW (@8NewsNow) January 21, 2021\nΟ Μπράιαν Ντις αναλαμβάνει τα ηνία του Εθνικού Οικονομικού Συμβουλίου\nΣε άλλες θέσεις, ο Δημοκρατικός εκλεγμένος πρόεδρος των ΗΠΑ Τζο Μπάιντεν επέλεξε τον Μπράιαν Ντις, άλλοτε σύμβουλο του Λευκού Οίκου για οικονομικά θέματα και την κλιματική αλλαγή επί προεδρίας Μπαράκ Ομπάμα, για να αναλάβει τη διεύθυνση του Εθνικού Οικονομικού Συμβουλίου, έγραψε χθες Κυριακή η εφημερίδα The New York Times, επικαλούμενη τρεις έμπιστες πηγές.\nΟ 42χρονος Ντις, τα τελευταία χρόνια είναι στέλεχος της BlackRock με ειδίκευση στις επιλεγόμενες βιώσιμες επενδύσεις, τοποθετήσεις κεφαλαίων που λαμβάνουν υπόψη τις συνέπειες της κλιματικής αλλαγής.


Νέος Αγρότης: Μοσχάρια κρεατοπαραγωγής Limousin\nΠεριγραφή φυλής του Limousin:\nΤα μονόχρωμα, ελαφριά ή σκούρο κόκκινα βοοειδή Limusin περιέχουν τις χαρακτηριστικές ελαφρύτερες περιοχές μόνο στα πόδια, το ρύγχος, γύρω από τα μάτια και στον εσωτερικό μηρό. Η βάση για την υψηλή κρεοπαραγωγή παρέχεται από το σχετικά μακρύ κορμό στους ευρείς ραχιαίους και εξαιρετικά βαρύ μυς στα ανώτερα πόδια. Το κρέας του είναι καλά φλεβώδες. Λόγω τα ευγενή πόδια της κατάλληλης στάσης με τις στερεές οπλές, η φυλή μπορεί καλά να ρυθμιστεί με τη σίτιση λιβαδιού. Τα βοοειδή Limousin έχουν μια σχετικά μακρύ λεκάνη που κατεβαίνει ελαφρώς κι ένα χαμηλό βάρος γέννησης που επιτρέπουν την εύκολη γέννα. Τα περαιτέρω χαρακτηριστικά της φυλής είναι ζωτικότητα, υψηλή γονιμότητα, μακριά διάρκεια ζωής και μια καλή προσαρμοστικότητα.\nΕκμετάλλευση των βοοειδών του Limousin:\nΤο Limousin είναι τέλεια κατάλληλο για υψηλής ποιότητας κρεοπαραγωγή είτε στην καθαρόαιμη αναπαραγωγή είτε στις διασταυρώσεις.\nΛόγω τις απαιτήσεις στην ζωοτροφή και το βάρος της, η φυλή μπορεί να τηρηθεί στα πιο αδύνατα λιβάδια ή στις ορεινές περιοχές επίσης. Η υψηλή ζωτικότητα των νεογέννητων μόσχων μειώνει σημαντικά τις απώλειες γέννησης. Μερικές φορές η φυλή καλείται επίσης ως "καθαρόαιμος μεταξύ των βοοειδών", οπότε πρέπει να σκεφθεί πολύ αν φτιαχτεί ένα στερεό φράκτη γύρω από το λιβάδι.\non 6:42 μ.μ.


Ημερομηνία 12/10/17 19:45\nΑποτελεί μια από τις συχνότερες παθήσεις του ανθρώπου, μια από τις πρώτες αιτίες επίσκεψης των ασθενών στα ιατρεία και έναν από τους βασικούς λόγους απουσίας από τις επαγγελματικές αλλά και από τις καθημερινές δραστηριότητες.\n• Το 15% του ελληνικού πληθυσμού (1.500.000 Έλληνες) επισκέπτονται το γιατρό τους με κάποιο πρόβλημα, που σχετίζεται με πόνο στις αρθρώσεις ή στον υπόλοιπο σκελετό.\n• Με βάση τα στοιχεία της Ελληνικής Ρευματολογικής Εταιρείας (ΕΡΕ 2014), στην Ελλάδα ζουν περίπου 70.000-100.000 ασθενείς με ρευματοειδή αρθρίτιδα, εκ των οποίων οι μισοί δεν είναι δυνατόν να εργασθούν μετά από πέντε χρόνια νόσου.\n• H αρθρίτιδα μπορεί να επηρεάσει άτομα κάθε ηλικίας. Είναι πιο συχνή σε άτομα ηλικίας 30-60 ετών αν και ορισμένοι τύποι αρθρίτιδας μπορεί να επηρεάσουν και παιδιά.\nΑυτό που κάνει την αντιμετώπιση της δύσκολη, είναι το γεγονός ότι τα αίτια εμφάνισης της νόσου παραμένουν άγνωστα. Αξίζει να σημειωθεί, πως η επιστημονική έρευνα έχει κάνει σημαντικές προόδους τα τελευταία χρόνια.\nΙδιαίτερο ενδιαφέρον παρουσιάζουν τα ευρήματα πρόσφατων μελετών, σύμφωνα με τα οποία νοσήματα ή περιβαλλοντικοί παράγοντες εξωθούν το ανοσοποιητικό σύστημα στο να επιτεθεί στους δικούς του ιστούς. Σύμφωνα με τα αποτελέσματα πολλών επιστημονικών ερευνών αλλά και μέσα από τα ιστορικά ασθενών, φαίνεται ότι πολλά αυτοάνοσα νοσήματα, αρχίζουν ή επιδεινώνονται μετά από έντονη ψυχολογική πίεση πχ. ενός θανάτου, ενός διαζυγίου, διακοπή μιας κύησης κλπ. .\nΟι πάσχοντες υφίστανται δραματικές συνέπειες στην προσωπική, οικογενειακή, επαγγελματική και κοινωνική τους ζωή. Η ψυχολογική υποστήριξη τους βοηθά να αναγνωρίσουν το πρόβλημα,\nνα επεξεργαστούν τις αλλαγές στη ζωή τους και τη θλίψη που μπορεί αυτές να τους προκαλούν,\nνα διαχειριστούν τις δυσκολίες στο οικογενειακό και επαγγελματικό περιβάλλον, να υιοθετήσουν καλές πρακτικές στην καθημερινή τους ζωή και τελικά, να προλάβουν ή να αντιμετωπίσουν συμπτώματα άγχους ή κατάθλιψης.\nΗ ενημέρωση, η άρση της απομόνωσης, το μοίρασμα της δυσκολίας, η απασχόληση με δημιουργικές δραστηριότητες, η ανάληψη ευθύνης, η φροντίδα των άλλων και συνολικότερα η υιοθέτηση μιας ενεργούς στάσης απέναντι στην πραγματικότητα, διευκολύνουν τη διαχείριση της πάθησης και αναβαθμίζουν την ποιότητα της ζωής των ατόμων με ρευματοπάθεια.\nΟι Ρευματικές Παθήσεις εν γένει αποτελούν τη σημαντικότερη αιτία αναπηρίας, είναι υπεύθυνες για το 60% των αναρρωτικών αδειών μακράς διαρκείας και οδηγούν εκτός εργασίας το 50% των ασθενών. Περιλαμβάνονται ανάμεσα στα κύρια, χρόνια νοσήματα που επιβαρύνουν το κοινωνικοοικονομικό σύνολο. Λόγω της φύσης και της εξέλιξης των νοσημάτων αυτών και της επίδρασής τους στην ποιότητα ζωής και την καθημερινότητα των πασχόντων, συνοδεύονται από υψηλές δαπάνες για το σύστημα υγείας, τον ασθενή αλλά και το κοινωνικό σύνολο.\nΠαρόλα αυτά, η ίδια η κοινωνία, δεν υποστηρίζει την καθημερινότητα των ατόμων με ΡΠ, ούτε διαθέτει απαραίτητες υποδομές υποστήριξής τους, όπως πχ. ράμπες ανάβασης-κατάβασης, προσβασιμότητα σε πεζοδρόμια και δρόμους κλπ. .\nΗ καθημερινότητά των ρευματοπαθών είναι δύσκολη, καθώς ακόμη και η πιο απλή κίνηση απαιτεί υπερπροσπάθεια και συχνά συνοδεύεται από πόνους. Ο πόνος και η εξάντληση που συνοδεύουν την διάγνωση με ρευματοειδή αρθρίτιδα επιδρούν στην ικανότητα του ατόμου να ανταπεξέλθει σε καθημερινές δραστηριότητες.\nΚι ενώ ο ασθενής αναζητά εκείνο που έχει ανάγκη, ο γιατρός αντιμετωπίζεται ως ¨ειδικός¨ με ό,τι αυτό συνεπάγεται.\nΟ τρόπος αναζήτησης της πληροφορίας από την πλευρά του ασθενή, της αλήθειας για την ασθένεια του, δεν είναι συχνά άμεσος, ούτε αναγνωρίζεται εύκολα. Δεν υπάρχουν σε όλες τις περιπτώσεις φανερά σημάδια για το τι χρειάζεται ο ασθενής, με αποτέλεσμα τη δημιουργία αγωνίας από την πλευρά του γιατρού για παροχή ικανοποιητικής βοήθειας.\nΜεταξύ των δύο ανθρώπων, του γιατρού και του ασθενή, αναπτύσσεται μια ιδιαίτερη σχέση, η οποία και αποτελεί αναπόσπαστο κομμάτι της θεραπευτικής διαδικασίας, της ερμηνείας των συμπτωμάτων και της επιλογής θεραπευτικού σχήματος.\nΟι περισσότεροι ασθενείς, αντιμετωπίζουν το γιατρό τους ως κάποιον που επιθυμεί να τους βοηθήσει, που ακούει τα παράπονά τους, προσφέρει συμβουλές και συστήνει φαρμακευτική αγωγή ή ένα τρόπο θεραπείας, στην προσπάθειά του να τους ανακουφίσει από τον πόνο. Η ικανοποιητική επαφή των ασθενών με το γιατρό, είναι δυνατό να λειτουργήσει ως εικονικό φάρμακο, τη στιγμή μάλιστα που\nο ασθενής εναποθέτει τις ελπίδες του στα χέρια του γιατρού.\nΟι πάσχοντες από ρευματοειδή αρθρίτιδα γνωρίζουν πολύ καλά πως η ασθένεια τους επηρεάζει εκτός από τους ίδιους και τον κύκλο των κοντινών τους ανθρώπων και πιθανών αλλάζει πλέον ο τρόπος που σχετίζονται με αυτούς. Σε έρευνα της Εθνικής Ρευματολογικής Κοινότητας του Ηνωμένου Βασιλείου, διαπιστώθηκαν σημαντικές αλλαγές σε όλα τα μέλη της οικογένειας όταν κάποιο μέλος διαγιγνώσκεται με Ρ.Α.\n• Το 93% των συντρόφων των πασχόντων από Ρ.Α. αναφέρθηκε ότι η διάγνωση του/της συντρόφου τους έχει επηρεάσει καθοριστικά τη διάθεση και τη ψυχική τους υγεία και\n• 60% ανέφεραν πως έχουν επηρεαστεί και οι δικές τους κοινωνικές συναναστροφές. Η σημαντική αυτή επίδραση προκύπτει τόσο από το στρες για τον κίνδυνο τον οποίο διατρέχει το αγαπημένο τους πρόσωπο, τις δυσκολίες που ανακύπτουν στην καθημερινή λειτουργικότητα της οικογένειας όσο και τις επιπλέον ευθύνες που βαραίνουν τους ίδιους.\n• Αρνητική επίδραση φαίνεται να υπάρχει και στις σχέσεις των ζευγαριών όπως δήλωσε το 41% των συμμετεχόντων, ενώ\n• Σχεδόν τα δύο τρίτα από αυτούς δήλωσαν πως η σεξουαλική τους ζωή έχει επηρεαστεί αρνητικά μετά την διάγνωση της ασθένειας.\n• 50% των οικογενειών δήλωσαν αρνητική και πολύ αρνητική εξέλιξη στην οικονομική τους κατάσταση μετά την διάγνωση της Ρ.Α. Δεν θα πρέπει να παραβλέψουμε τις οικονομικές δυσκολίες που προκύπτουν εξαιτίας της αδυναμίας του ατόμου να εργαστεί ή των νέων αναγκών που εμφανίζονται.\n• Η έρευνα αναφέρεται ακόμη στην σημαντική επίδραση της εμφάνισης της ασθένειας στα παιδιά των πασχόντων που φαίνεται να επηρεάζονται ιδιαίτερα (ποσοστό 63%). Τα παιδιά φαίνεται να βιώνουν έντονο άγχος για την ζωή του ασθενή γονέα, την ενότητα της οικογένειας και την δική τους ευθύνη να φροντίσουν τον πάσχοντα γονιό τους. Η καλή προσαρμογή των παιδιών σχετίζεται με τον τρόπο που οι ενήλικες της οικογένειας ανταποκρίνονται στην κρίση που προκαλεί η εμφάνιση της ασθένειας, αποδέχονται τα νέα δεδομένα και διατηρούν αισιόδοξη ματιά για την ζωή παρά τις δυσκολίες.\nΤα στοιχεία αυτής της έρευνας θα πρέπει να αφυπνίσουν κάθε φορέα που έχει στόχο την παροχή ποιοτικών υπηρεσιών σε ανθρώπους με Ρ.Α. Δεν είναι δυνατόν να αντιμετωπίζουμε τους ασθενείς αποκομμένους από το οικογενειακό - κοινωνικό- επαγγελματικό πλαίσιο που ζουν. Φροντίδα, στήριξη και ενημέρωση είναι επιβεβλημένη και για τους ανθρώπους με τους οποίους μοιράζονται την ζωή τους.\n• Την εκστρατεία υπέρ της ισότητας στην πρόσβαση στην θεραπεία και την φροντίδα\n• Την διευκόλυνση της ανάπτυξης δικτύου μεταξύ των πασχόντων και της ενίσχυσης των φορέων αλληλοβοήθειας.\nΚαι αν ακόμη θεωρούμε πως η πληροφόρηση, η ενημέρωση και η ευαισθητοποίηση για την Ρευματοειδή Αρθρίτιδα, απέχει πολύ από εμάς και τα κοντινά μας πρόσωπα, υπάρχουν συμπτώματα που μας προειδοποιούν.\n- Πόνος, Πρήξιμο στις αρθρώσεις\n- Πρωινή δυσκαμψία στις αρθρώσεις και δυσκολία στην κίνηση\n- Αδυναμία, Κόπωση


Η Γαλλία στο πλευρό της Ελλάδας και της Κύπρου - Life Events\nΑυστηρά μηνύματα σε Ε.Ε. και Τουρκία\n«Ουδεμία απειλή κατά της κυπριακής και της ελληνικής κυριαρχίας θα γίνει αποδεκτή», ξεκαθάρισε ο Γάλλος υπουργός Οικονομικών Μπρουνό Λε Μερ σε συνέντευξή του στην «Καθημερινή», μιλώντας για τη σημασία του αγωγού EastMed για την Ευρώπη, αλλά και τις εντάσεις που δημιουργεί η εκμετάλλευση των πλουτοπαραγωγικών πηγών στην Ανατολική Μεσόγειο.\nΜπορέλ: Είμαστε στο πλευρό της Ελλάδας\n«Στεκόμαστε στο πλευρό της Ελλάδας, η συμφωνία της Τουρκίας με την κυβέρνηση της Λιβύης είναι παράνομη και απαράδεκτη» αναφέρει και ο Ζοζέπ Μπορέλ, αντιπρόεδρος της Ευρωπαϊκής Επιτροπής και ύπατος εκπρόσωπος της Ε.Ε. για την Εξωτερική Πολιτική και την Πολιτική Ασφαλείας σε μια συνέντευξη με ανταποκριτές ενός μικρού αριθμού ευρωπαϊκών εφημερίδων, μεταξύ των οποίων και η «Καθημερινή».\n«Πρέπει να ολοκληρώσουμε τη δουλειά για τις κυρώσεις» που θα επιβληθούν εξαιτίας των τουρκικών δραστηριοτήτων στην ΑΟΖ της Κύπρου, αναφέρει επίσης ο Μπορέλ. Σε ερώτηση για το αν η Ε.Ε. μπορεί να παίξει ρόλο διαμεσολαβητή για την άμβλυνση των ελληνοτουρκικών εντάσεων, ο Μπορέλ αναφέρει ότι «η σχέση της Ε.Ε. με την Τουρκία έχει διαβρωθεί σημαντικά τα τελευταία χρόνια», τονίζοντας πως μια τέτοια απόπειρα διαμεσολάβησης θα έπεφτε στο κενό. «Δεν πρόκειται για ζήτημα διαμεσολάβησης· πρόκειται για ζήτημα σεβασμού του διεθνούς δικαίου».\nΣχετικά με τη Λιβύη, δηλώνει ότι «η ανακωχή κρέμεται από μια κλωστή» ωστόσο, εξακολουθεί να χαρακτηρίζει τη διάσκεψη του Βερολίνου μια «διπλωματική επιτυχία», μεταξύ άλλων γιατί «επανέφερε την Ε.Ε. στο προσκήνιο» στη διεθνή γεωπολιτική σκηνή. Η υποχώρηση της Ευρώπης «άφησε ένα κενό στη Μεσόγειο», εξηγεί, το οποίο «υπάρχει ο κίνδυνος να το καλύψουν η Ρωσία και Τουρκία».\nΕριξαν τα κλεμμένα αυτοκίνητα στον πάτο του Σπερχειού ποταμού


Yoga Pose της ημέρας: Superman Pose (Doctor`s Ask - Συμβουλές February 2019)\nYoga Pose της ημέρας: Superman Pose\nΣούπερμαν Ποσει (Viparita Shalabhasana)\nΥγεία Και Ιατρική Video: Preview: Morning Yoga for Clarity (Φεβρουάριος 2019).\nΤοποθετήστε την επίπεδη στην κοιλιά σας με τα δάχτυλα των ποδιών σας στο πάτωμα. Προσθέστε τα χέρια σας προς τα πλάγια, με τις παλάμες να είναι επίπεδες στο πάτωμα - στραμμένες προς τα κάτω. Σκουπίστε ελαφρώς το φτερό σας και φέρετε τα πόδια σας μαζί. Εισπνεύστε και σηκώστε όσο το δυνατόν περισσότερο το σώμα σας από το χαλάκι. Σχεδιάστε τα χέρια σας κάτω από τους γοφούς σας. Σε μια εκπνοή, σηκώστε τους μηρούς και το στήθος σας ψηλά από το χαλάκι και πιέστε τα πόδια σας στα χέρια σας για να ανοίξετε τους ώμους σας. Αντί να αυξάνετε τα πάντα, φέρτε μια ήπια επίγνωση στην αναπνοή, καθώς επεκτείνετε, αφιερώστε μια στιγμή για να αισθανθείτε τον εαυτό σας να επεκταθεί και να σηκώσετε τα πάντα ακόμα πιο ψηλά. Κρατήστε για 8 αναπνοές, και στη συνέχεια χαμηλώστε το σώμα σας προς τα κάτω.\nΟφέλη: Τεντώνει και ενισχύει το στήθος, τους ώμους, τα χέρια, τα πόδια και τις γλουτές. κρατά την πλάτη σας ευέλικτη. βελτιώνει την κυκλοφορία σας. και σας ενεργοποιεί. Αποφύγετε να κάνετε αυτή τη στάση εάν είστε έγκυος.


Αστέρας Τρίπολης - ΑΣΤΕΡΑΣ - Πανιώνιος 0-0: Η ανάλυση του αγώνα\nΑρχικήΠρώτη ΟμάδαΑΣΤΕΡΑΣ - Πανιώνιος 0-0: Η ανάλυση του αγώνα\nΕυκαιρίες για να σκοράρουν είχαν και οι δύο ομάδες, αλλά τελικά το 0-0 ήταν το τελικό αποτέλεσμα. Ο Luis Fernandez έκανε την πρώτη τελική για τον ΑΣΤΕΡΑ, αλλά το σουτ που επιχείρησε απομάκρυνε ο αντίπαλος τερματοφύλακας. Στο 17' ο Luis και πάλι είχε κεφαλιά στο δεξί κάθετο δοκάρι, ενώ στο 45' σε ακόμη μία τελική προσπάθεια, με δυνατό σουτ, ο τερματοφύλακας του Πανιωνίου έδιωξε σε κόρνερ.\nΣτο πρώτο ημίχρονο ο ΑΣΤΕΡΑΣ είχε απειλήσει και στο 41', με το σουτ του Munafo, που απέκρουσε ο Kotnik. Στο δεύτερο ημίχρονο στο 53' η κεφαλιά του Δουβίκα πέρασε πάνω από το οριζόντιο δοκάρι. Στο 58' το σουτ του Marc Fernandez έφυγε λίγο άουτ, ενώ στο 63' το σουτ του Riera από πλεονεκτική θέση κόντραρε. Στο 68' ο Τζίμας έκανε το σουτ στην κλειστή γωνία, αλλά ο τερματοφύλακας των φιλοξενούμενων μπλόκαρε.\nΤο 0-0 έμεινε μέχρι το τέλος, με τον ΑΣΤΕΡΑ να έχει την επόμενη αγωνιστική ακόμη ένα εντός έδρας παιχνίδι με αντίπαλο τον Ατρόμητο (21/06).\nΠαπαδόπουλος, Κώτσιρας, Matricardi, Πασαλίδης, Τασουλής, Munafo (86' Borja Fernandez), Valiente, Marc Fernandez (60' Riera), Deletic (60' Τζίμας), Luis Fernandez (81' Regis), Barrales (46' Δουβίκας)


Γερμανία κορωνοϊός: Έτοιμοι για τους εμβολιασμούς μετά την ευρωπαϊκή έγκριση - Hellenic Voice\nΑρχική Κόσμος Γερμανία κορωνοϊός: Έτοιμοι για τους εμβολιασμούς μετά την ευρωπαϊκή έγκριση\nΓερμανία κορωνοϊός: Έτοιμοι για τους εμβολιασμούς μετά την ευρωπαϊκή έγκριση\nΣτο Αμβούργο όλα μοιάζουν έτοιμα για να υποδεχτούν τους πολίτες για το εμβόλιο. Αυτό που απομένει είναι να δοθεί σήμερα η ευρωπαϊκή έγκριση και να διανεμηθούν τα εμβόλια προκειμένου να ξεκινήσει η διαδικασία. Οι γερμανικές αρχές δεν έχουν κρύψει την ανησυχία τους για το δεύτερο κύμα κορωνοϊού και η χώρα βρίσκεται σε καθεστώς λοκντάουν. Ελπίδα και εκεί αποτελεί η έναρξη των εμβολιασμών.\nΌπως αναφέρει το Cnn.gr, πάσσαλοι και ιμάντες οριοθετούν ήδη τις ουρές αναμονής που θα σχηματιστούν ενδεχομένως στην είσοδο του μεγαλύτερου κέντρου εμβολιασμού κατά της COVID-19 στη Γερμανία, αυτού στο Αμβούργο, στο βόρειο τμήμα της χώρας. Επίσης στους 64 θαλάμους-μικρογραφίες ιατρικών εξεταστηρίων που διαθέτει, ολοκαίνουργια κρεβάτια ιατρείου αναμένουν υπομονετικά την ημέρα του εμβολιασμού.\n«Είμαστε έτοιμοι. Η διαδρομή έχει ελεγχθεί (…) Το μόνο που μας λείπει ακόμη είναι το εμβόλιο», διαβεβαιώνει η υπεύθυνη κοινωνικών και υγειονομικών θεμάτων του Αμβούργου Μέλανι Λέονχαρτ σε ενημέρωση των δημοσιογράφων. Η δεύτερη μεγαλύτερη πόλη της Γερμανίας με τους σχεδόν δύο εκατομμύρια κατοίκους έχει δει σε όλη της τη διάσταση αυτήν την επιχείρηση, την οποία έχει ονομάσει «Αμβούργο Εμβόλιο».\nΜε αυτήν την διαδρομή που ακολουθείται για τον εμβολιασμό «θέλουμε να καλλιεργήσουμε την εμπιστοσύνη του πληθυσμού (…) να δείξουμε ότι πρόκειται για κάτι σοβαρό και απόλυτα επαγγελματικό», εξηγεί ο Βάλτερ Πλάσμαν, επικεφαλής της ιατρικής ομοσπονδίας του Αμβούργου, που διαχειρίζεται το κέντρο. Καθένας από τους θαλάμους εμβολιασμού «μοιάζει με το εξεταστήριο» γενικού ιατρού, συμπληρώνει η Μέλανι Λέονχαρτ.\n«Οι συνθήκες χειρισμού του εμβολίου είναι πάρα πολύ λεπτές», αναγνωρίζει ο Πλάσμαν. «Και ακόμη δεν έχουμε μπορέσει να ελέγξουμε» αυτό το ουσιαστικής σημασίας στοιχείο επιμελητειακής υποστήριξης. Οι υγειονομικές αρχές αναμένουν εξάλλου μια μάλλον αργή εκκίνηση. Ο αριθμός των δόσεων που θα παραδοθούν στη Γερμανία αρχικά δεν αναμένεται να ξεπερνά τις 400.000.\nΠροηγούμενο άρθροΤΕΕ: Να αποσύρει το υπουργείο Παιδείας τη νομοθετική ρύθμιση που υποβαθμίζει τις Πολυτεχνικές σχολές\nΕπόμενο άρθροClick away: Αύξηση τζίρου με πρωταγωνιστές τα παιχνίδια, τα ηλεκτρονικά και τα καλλυντικά


???????? ??????? ???????????? CNG\nΔηλώσεις εμπόρων & εγκαταστατών CNG\n42554 Επισκέψεις στο άρθρο\nΗ MG MOTOR GAS δραστηριοποιείται στην Ιταλία, στο χώρο της παραγωγής, τοποθέτησης και εμπορίας τόσο του LPG όσο του CNG τα 30 τελευταία χρόνια.\nΣτην Ιταλία η πειραματική χρήση του CNG ξεκίνησε την δεκαετία του 1930 εξαιτίας του διεθνούς αποκλεισμού της λόγο πολιτικών καταστάσεων (Μουσολίνι).\nΓια την κίνηση των αυτοκινήτων το φυσικό αέριο χρησιμοποιείται στην αέρια φάση του, σε πίεση περίπου 200 bar, για αυτό και αποθηκεύεται σε ατσάλινες μπουκάλες αρκετά μεγάλου βάρους, αλλά συγκρινόμενο με την βενζίνη το κόστος του φυσικού αερίου ανά χιλιόμετρο είναι πολύ μικρότερο, δηλαδή συμφέρει πολύ περισσότερο τον καταναλωτή.\nΩστόσο, ο καταναλωτής, για την πληρέστερη ενημέρωσή του, θα πρέπει να συνυπολογίσει:\n• την απώλεια δύναμης κινητήρα περίπου 10 με 15%.\n• την αύξηση του βάρους του αυτοκινήτου.\nΕπίσης, η μέση αυτονομία ενός αυτοκινήτου με φυσικό αέριο είναι περίπου 200 με 280 χλμ. Αυτό σημαίνει ότι για να μπορέσουμε να πάμε σε περισσότερα χιλιόμετρα θα πρέπει:\n- 1ο να βαρύνουμε πολύ περισσότερο το αυτοκίνητο, και\n- 2ο να χρησιμοποιήσουμε και 3η μπουκάλα, με αποτέλεσμα βέβαια να χάσουμε τον αποθηκευτικό χώρο.\nΤο κόστος μετατροπής ενός αυτοκινήτου από βενζίνη σε φυσικό αέριο είναι μεγαλύτερο από αυτό της μετατροπής του σε LPG και αυτό γιατί όλα τα εξαρτήματα του είναι φτιαγμένα για να αντέχουν πολύ μεγαλύτερες πιέσεις .\nΗ επιλογή της μετατροπής του αυτοκινήτου σε GPL ή CNG εξαρτάται από τον τύπο της οδήγησης που επιλέγει ο οδηγός, τον τύπο του αυτοκινήτου και φυσικά από τις ανάγκες σας. Γενικά, είναι πιο φυσιολογικό να μετατρέπονται σε CNG αυτοκίνητα μεσαίου και μεγάλου κυβισμού και αυτό γιατί η σχέση βάρος / ιπποδύναμης είναι ευνοϊκότερη, ο χώρος αποσκευών είναι μεγαλύτερος για να χωρέσουν οι μπουκάλες και να μείνει χώρος και για τις αποσκευές. Αυτό δεν σημαίνει οπωσδήποτε ότι στα μικρά αυτοκίνητα δεν πρέπει να γίνεται η μετατροπή, αρκεί να έχουμε υπόψη μας ότι ουσιαστικά δεν θα έχουμε χώρο αποσκευών και φυσικά αυξημένο βάρος.\nΤο φυσικό αέριο υπάρχει ήδη στην Ελλάδα από το 2001. Λεωφορεία που ανήκουν στην ΕΘΕΛ, αλλά και απορριμματοφόρα του δήμου κινούνται με φυσικό αέριο με την χρήση πρωτοποριακής τεχνολογίας. Εμείς διαθέτουμε ήδη την τεχνογνωσία για μετατροπές κάθε είδους.\nΠιστεύουμε ότι η κίνηση των αυτοκινήτων με φυσικό αέριο θα τονώσει όχι μονό συγκεκριμένους κλάδους, αλλά το σύνολο της ελληνικής οικονομίας. Και για ιδιωτικά αλλά και για επαγγελματικά αυτοκίνητα το κόστος κίνησης αναμένεται να μειωθεί έως και 70% σε σχέση με την βενζίνη. Αντιλαμβανόμαστε όλοι ότι η μείωση αυτή είναι μεγάλη και θα επιφέρει τεράστια οφέλη στους επαγγελματικούς κλάδους, στις μεταφορές, στον ίδιο τον ιδιώτη. Στα συν και ότι ο καταναλωτής θα έχει στα χεριά του ένα πράσινο αυτοκίνητο που θα εκπέμπει πολύ λιγότερους ρύπους στην ατμόσφαιρα, φιλικό προς το περιβάλλον.\nΕίμαστε εν αναμονή της εισαγωγής και πιστοποίησης των κιτ, ανταλλακτικών και δεξαμενών του φυσικού αεριού από τις αντιπροσωπείες προκειμένου να ξεκινήσουμε νόμιμα και πιστοποιημένα τις μετατροπές. Αναμένουμε την κορύφωση της ζήτησης τον Αυγουστο-Σεπτέμβριο όπου πιστεύουμε ότι θα ξεκινήσουν κανονικά οι μετατροπές και η χρήση του CNG για ΙΧ με το κόστος να είναι αρχικά μεγαλύτερο από ότι στο LPG.\nH εταιρία μας μετέτρεψε το 2011 το πρώτο αυτοκίνητο στην Ελλάδα σε φυσικό αέριο μάρκας Volvo V50 σε συνεργασία με την ΔΕΠΑ, με εκτενή αφιερώματα σε εκπομπές αυτοκινήτου και σε εκθέσεις αεριοκίνησης. Έκτοτε έχει συμμετάσχει σε προγράμματα μετατροπών φυσικού αερίου σε αυτοκίνητα, όντας πρωτοπόρος και καινοτόμος στο συγκεκριμένο τομέα, κατέχοντας την γνώση για το αντικείμενο πριν ακόμα γίνει γνωστό στο ευρύ κοινό. Συνεχίζοντας στον δρόμο που χαράξαμε στόχος της εταιρίας μας είναι να είναι πάντα ένα βήμα πιο μπροστά από τα δρώμενα προς όφελος και εξυπηρέτηση του καταναλωτή.\nΤο φυσικό αέριο ή μεθάνιο είναι ένα καύσιμο με χαμηλή τιμή, καλές επιδόσεις και σχεδόν μηδενικούς ρύπους. 1kg φυσικό αέριο αντιστοιχει περίπου σε 1,8 lt βενζίνης. Για παράδειγμα ένα μέσο αυτοκίνητο που καταναλώνει 10 lt για 100 χλμ χρειάζεται 17 ευρώ βενζίνη, ενώ με το φυσικό αέριο χρειάζεται για τα ίδια χλμ 6 ευρώ. Βεβαίως όμως επειδή βρισκόμαστε στην αρχή υπάρχουν καποιες δυσκολίες και ανασταλτικοί παράγοντες. Οι δεξαμενές είναι μόνο κυλινδρικές με μεγάλο βάρος και όγκο και με μικρή αυτονομία. Σε συνδιασμό με τα 4 υπάρχοντα πρατήρια καθιστούν δυσκολη την μετακίνηση με φυσικό αέριο. Στην παρούσα στιγμή το φυσικό αέριο κατά την γνώμη μου απευθύνεται κυρίως σε επαγγελματικά οχήματα εντός πόλεων με πρατήρια εφοδιασμού. Σίγουρα όμως στο μέλλον με την κατάλληλη υποδομή, τεχνολογία και οργάνωση θα αποτελέσει ένα εναλλακτικό καύσιμο πολύ οικονομικό και οικολογικό.\nΕΠΙΣΗΜΟΣ ΕΙΣΑΓΩΓΕΑΣ ΒRC ΕΛΛΑΔΟΣ


ΑΙΣΘΗΜΑΤΙΚΑ: Από τις 20 του μήνα η Αφροδίτη και ο Άρης θα βρίσκονται στο ζώδιο του Κριού και θα είστε μαχητικοί, ενθουσιώδεις και έτοιμοι να αγωνιστείτε σκληρά για να πετύχετε τους στόχους σας στην προσωπική και στην επαγγελματική σας ζωή. Στις 22 με τη σύνοδο των δυο πλανητών θα περάσετε υπέροχα με το σύντροφό σας ή θα ξεκινήσετε μια νέα ερωτική σχέση παρορμητικά. Θα είστε νευρικοί, επίμονοι, γοητευτικοί και απόλυτοι.\nΕΠΑΓΓΕΛΜΑΤΙΚΑ: Η Νέα Σελήνη στον Υδροχόο στις 19 Φεβρουαρίου σας επιφυλάσσει πολύ ευχάριστες εκπλήξεις και ανατροπές στην κοινωνική σας ζωή. Μια ενδιαφέρουσα γνωριμία θα αποδειχτεί χρήσιμη για την υλοποίηση μιας φιλόδοξης ιδέας. Θα σας προτείνουν να συμμετέχετε σε μια ομαδική δραστηριότητα που θα αυξήσει τη δημοτικότητά σας και θα ανοίξει νέες επαγγελματικές προοπτικές. Κάποιοι θα σκεφτείτε να κάνετε δική σας δουλειά.\nΑΙΣΘΗΜΑΤΙΚΑ: Η Αφροδίτη και ο Άρης στον Κριό από τις 20 του μήνα θα φέρουν εντάσεις και νευρικότητα. Ασχοληθείτε με τις βαθύτερες επιθυμίες σας χωρίς να κάνετε τώρα ριζικές αλλαγές. Βρείτε τι πραγματικά θέλετε και σιγά σιγά θα πραγματοποιήσετε τα όνειρά σας. Αν έχετε απομακρυνθεί από το σύντροφό σας το τελευταίο διάστημα προσεγγίστε τον με ειλικρίνεια και κατανόηση και δημιουργήστε όμορφο κλίμα χωρίς αναφορές στο παρελθόν.\nΕΠΑΓΓΕΛΜΑΤΙΚΑ: Αλλαγές στην εξέλιξη επαγγελματικών θεμάτων θα φέρει η Νέα Σελήνη στον Υδροχόο στις 19 Φεβρουαρίου. Θα καταφέρετε να τακτοποιήσετε ζητήματα που σας αγχώνουν, θα διεκδικήσετε καλύτερη θέση ή περισσότερα χρήματα και θα ασχοληθείτε με την προώθηση της καριέρας σας. Οι φιλόδοξοι στόχοι σας είναι εύκολο να επιτευχθούν αφού δεν φοβάστε τη σκληρή δουλειά, προσέξτε όμως τον ενθουσιασμό και την ορμή σας.\nΑΙΣΘΗΜΑΤΙΚΑ: Θα είστε δραστήριοι και γεμάτοι ενθουσιασμό από τις 20 του μήνα που η Αφροδίτη και ο Άρης θα κινούνται στο ζώδιο του Κριού. Θα έχετε έντονη κοινωνική ζωή, θα κάνετε νέους φίλους και θα διασκεδάσετε αν και δεν θα αποφύγετε κάποιες κόντρες. Στις 22 με τη σύνοδο των δυο πλανητών θα νιώσετε έντονη ερωτική έλξη για ένα φιλικό άτομο ή θα περάσετε τη μέρα με άτομα που αγαπάτε, θα διασκεδάσετε και θα είστε εκδηλωτικοί.\nΕΠΑΓΓΕΛΜΑΤΙΚΑ: Θα είστε γεμάτοι όνειρα και αισιοδοξία στις 19 Φεβρουαρίου με τη Νέα Σελήνη στον Υδροχόο. Θα δρομολογήσετε υποθέσεις που σχετίζονται με το εξωτερικό, θα επαναπροσδιορίσετε τους στόχους σας και θα ασχοληθείτε με νομικές εκκρεμότητες ή με θέματα παιδείας και θρησκείας. Η επιθυμία σας να περάσετε καλά ίσως σας κάνει να ξοδέψετε αρκετά χρήματα για προσωπικές σας ανάγκες και για τα αγαπημένα σας άτομα.\nΑΙΣΘΗΜΑΤΙΚΑ: Με τη Νέα Σελήνη στον Υδροχόο στις 19 Φεβρουαρίου θα αντιμετωπίσετε με θάρρος μια ιστορία που σας προκαλεί σύγχυση και θα βρείτε λύση. Το μυαλό σας είναι ξεκάθαρο και θα δρομολογήσετε ευχάριστες εξελίξεις. Μην καταπιέσετε το σύντροφό σας με τις απαιτήσεις και με τα παράπονά σας. Θα κερδίσετε πολύ περισσότερα αν μείνετε ψύχραιμοι και αναλύσετε προσεκτικά τα θετικά και τα αρνητικά σημεία της σχέσης σας.\nΕΠΑΓΓΕΛΜΑΤΙΚΑ: Θα διεκδικήσετε κάτι καλύτερο στον επαγγελματικό χώρο από τις 20 του μήνα που η Αφροδίτη και ο Άρηςθα περάσουν στον Κριό. Έχετε πολλές φιλοδοξίες και θα προσπαθήσετε να βρείτε τρόπο να τις πραγματοποιήσετε. Στις 22 με τη σύνοδο των δυο πλανητών θα είστε δυναμικοί αλλά και εύθικτοι. Αν έχετε παράπονα από ανωτέρους ή συναδέλφους μπορεί να κοντραριστείτε. Ένα φλερτ θα προκύψει στο χώρο δουλειάς.\nΑΙΣΘΗΜΑΤΙΚΑ: Με τη Νέα Σελήνη απέναντι από το ζώδιό σας στις 19 Φεβρουαρίου θα είστε ανυπόμονοι και δυναμικοί. Θα ξεκαθαρίσετε σχέσεις και συνεργασίες που προκαλούν στεναχώριες και προβλήματα, θα βάλετε όρια και δεν θα επιτρέψετε να χαλάσουν την καλή σας διάθεση. Η ερωτική σας διάθεση θα είναι έντονη και είναι πιθανό να ξεκινήσετε μια νέα σχέση. Να είστε υπομονετικοί και να αντιμετωπίσετε με κατανόηση το σύντροφό σας.\nΕΠΑΓΓΕΛΜΑΤΙΚΑ: Με την είσοδο της Αφροδίτης και του Άρη στο ζώδιο του Κριού στις 20 Φεβρουαρίου ξεκινά ένα διάστημα γεμάτο αντεκδικήσεις και κυνηγητό φιλόδοξων στόχων. Θα κάνετε πολλά ταξίδια, θα βρείτε νέα ενδιαφέροντα, θα δραστηριοποιηθείτε και δεν θα αντιστέκεστε στις προκλήσεις. Στις 22 με τη σύνοδο των δυο πλανητών θα είστε δυναμικοί και οξύθυμοι. Έντονο φλερτ θα προκύψει κατά τη διάρκεια μιας μετακίνησης.\nΑΙΣΘΗΜΑΤΙΚΑ: Με την είσοδο της Αφροδίτης και του Άρη στον Κριό στις 20 Φεβρουαρίου θα ανησυχείτε για την εξέλιξη των αισθηματικών και οικονομικών σας θεμάτων. Όμως θα ξεπεράσετε τις αναστολές σας, θα οπλιστείτε με θάρρος και θα καταφέρετε να βάλετε τα ζητήματα που σας απασχολούν σε νέες βάσεις. Στις 22 με τη σύνοδο των δυο πλανητών θα είστε διαχυτικοί και θα δείξετε ερωτικό πάθος αλλά και τη ζήλια σας στο σύντροφό σας.\nΕΠΑΓΓΕΛΜΑΤΙΚΑ: Μια επαγγελματική συμφωνία με καλές προοπτικές θα σας ξαφνιάσει ευχάριστα στις 19 Φεβρουαρίου με τη Νέα Σελήνη στον Υδροχόο. Η ατμόσφαιρα στον εργασιακό χώρο θα είναι ευχάριστη και δημιουργική, θα ακούσετε καλές κριτικές για την απόδοση και για τις ικανότητές σας και θα νιώσετε περηφάνια. Θα σκεφτείτε να αγοράσετε πράγματα που θα εκσυγχρονίσουν το χώρο σας και θα οργανωθείτε πολύ καλύτερα.\nΑΙΣΘΗΜΑΤΙΚΑ: Η διάθεσή σας θα είναι ανεβασμένη στις 19 Φεβρουαρίου με τη Νέα Σελήνη στον Υδροχόο και δεν θα αφήσετε ανεκμετάλλευτες τις ευκαιρίες να διασκεδάσετε. Με τη γοητεία και την εξωστρέφειά σας θα σας προσέξουν άτομα του αντίθετου φύλου αλλά αυτό που θα σας ενδιαφέρει περισσότερο θα είναι μια ερωτική περιπέτεια και όχι να βρείτε την αδελφή ψυχή. Δεν αποκλείεται όμως σχέσεις που θα ξεκινήσουν τώρα να είναι σημαντικές.\nΕΠΑΓΓΕΛΜΑΤΙΚΑ: Θα νιώσετε καταπίεση στις σχέσεις ή στις συνεργασίες σας από τις 20 του μήνα που η Αφροδίτη και οΆρης θα περάσουν στο ζώδιο του Κριού. Θα βρείτε τρόπο και δύναμη να διεκδικήσετε αυτά που θέλετε, αν και προτεραιότητά σας θα είναι η προσωπική σας ζωή. Θα υπάρχουν σκαμπανεβάσματα στον οικονομικό τομέα και θα δυσκολευτείτε να καλύψετε τα έξοδά σας. Όμως θα δραστηριοποιηθείτε για να βελτιώσετε την κατάσταση.\nΑΙΣΘΗΜΑΤΙΚΑ: Η Νέα Σελήνη στον Υδροχόο στις 19 Φεβρουαρίου θα σας κάνει να δείτε πιο ρεαλιστικά κάποια οικογενειακά προβλήματα και θα τα λύσετε χωρίς ιδιαίτερη προσπάθεια εφαρμόζοντας νέες προοδευτικές τεχνικές. Θα αφιερώσετε χρόνο στο σύντροφό σας και θα κάνετε διάφορα πράγματα μαζί αλλά θα είστε στον κόσμο σας και ίσως παρεξηγήσει την εσωστρέφειά σας. Θα χρειαστεί να τον καθησυχάσετε και να αποδείξετε πως τον αγαπάτε.\nΕΠΑΓΓΕΛΜΑΤΙΚΑ: Με την Αφροδίτη και τον Άρη στον Κριό από τις 20 Φεβρουαρίου θα είστε αρκετές φορές ανασφαλείς και ίσως χρειαστεί να παλέψετε για να διατηρήσετε τη θέση σας στον εργασιακό χώρο. Πολλές εκκρεμότητες και ευθύνες θα σας κουράσουν και θα σας αγχώσουν. Στις 22 με τη σύνοδο των δυο πλανητών θα σας κάνουν πρόταση για δουλειά ή θα παρουσιαστεί ευκαιρία να δείξετε τις ικανότητές σας. Ίσως ξεκινήσετε κάποιο άθλημα.\nΑΙΣΘΗΜΑΤΙΚΑ: Σημαντικά γεγονότα θα συμβούν στην προσωπική σας ζωή από τις 20 Φεβρουαρίου που η Αφροδίτη και οΆρης θα περάσουν στο ζώδιο του Κριού. Θα είστε κεφάτοι, δημιουργικοί, θα απολαύσετε την παρέα των παιδιών και του συντρόφου σας αν και μερικές φορές θα νιώθετε νευρικοί ή ανικανοποίητοι. Στις 22 με τη σύνοδο των δυο πλανητών νέες εμπειρίες ή μια παθιασμένη ερωτική περιπέτεια θα σας ενθουσιάσουν.\nΕΠΑΓΓΕΛΜΑΤΙΚΑ: Η Νέα Σελήνη στον Υδροχόο στις 19 Φεβρουαρίου θα σας κάνει άνετους, επικοινωνιακούς και έτοιμους για δράση. Θα κάνετε δημόσιες σχέσεις, θα ταξιδέψετε και θα συζητήσετε για νέες συμφωνίες. Επειδή είστε ενθουσιώδεις και ανυπόμονοι μπορεί να πάρετε λανθασμένες αποφάσεις ή να υπερεκτιμήσετε τις δυνατότητές σας. Αν θέλετε να αγοράσετε ακριβά αντικείμενα κάντε πρώτα έρευνα αγοράς για να μη σας κοροϊδέψουν.\nΑΙΣΘΗΜΑΤΙΚΑ: Από τις 20 Φεβρουαρίου που η Αφροδίτη και ο Άρης θα βρίσκονται στο ζώδιο του Κριού θα ανακινηθούν θέματα σπιτιού και οικογένειας. Θα επαναστατήσετε ενάντια σε κάποιο άτομο που σας καταπιέζει και ίσως αποφασίσετε να φύγετε από την πατρική οικογένεια και να μείνετε μόνοι. Στις 22 με τη σύνοδο των δυο πλανητών μπορεί να αποφασίσετε να συγκατοικήσετε με το σύντροφό σας αφού έχετε βεβαιωθεί ότι ταιριάζετε.\nΕΠΑΓΓΕΛΜΑΤΙΚΑ: Είστε αρκετά αγχωμένοι με τα έξοδα που συνεχίζουν να προκύπτουν και προβληματίζεστε για το πώς θα τα καλύψετε. Στις 19 Φεβρουαρίου με τη Νέα Σελήνη στον Υδροχόο θα αντιμετωπίσετε πιο αισιόδοξα την κατάσταση και θα βρείτε ικανοποιητικές λύσεις για να αυξήσετε το εισόδημά σας και να κάνετε καλύτερη διαχείριση. Αν ψάχνετε για δουλειά κάντε τώρα τις προσπάθειές σας γιατί κάτι καλό θα προκύψει και θα χαρείτε.\nΑΙΣΘΗΜΑΤΙΚΑ: Η περιπετειώδης και ανεξάρτητη φύση σας θα είναι ακόμα πιο έντονη με τη Νέα Σελήνη στο ζώδιό σας στις 19 Φεβρουαρίου. Ακόμα και όσοι έχετε μόνιμη σχέση δεν θα αποφύγετε τον πειρασμό να απολαύσετε μια ερωτική περιπέτεια αφού το πρώτο που θα σας ενδιαφέρει είναι να πάρετε και να δώσετε χαρά. Αυτό δεν σημαίνει πως αγνοείτε το σύντροφό σας. Όσο πιο ενδιαφέρων είναι τόσο λιγότερες πιθανότητες έχει να απιστήσετε.\nΕΠΑΓΓΕΛΜΑΤΙΚΑ: Η συμπεριφορά κάποιων ατόμων δίπλα σας θα είναι ανεξήγητη από τις 20 Φεβρουαρίου που η Αφροδίτηκαι ο Άρης θα κινούνται στον Κριό και ίσως προκύψουν εντάσεις και παρεξηγήσεις. Θα μπορέσετε να επιβάλετε τις απόψεις σας και να πετύχετε τους στόχους σας, αρκεί να επιλέξετε προσεκτικά με ποιους συναναστρέφεστε και να μην κάνετε υπερβολές. Έχετε πολλές ικανότητες και αν κάνετε σωστές κινήσεις θα διακριθείτε.\nΑΙΣΘΗΜΑΤΙΚΑ: Νέες ανατρεπτικές θεωρίες θα εμπνευστείτε στις 19 Φεβρουαρίου με τη Νέα Σελήνη στον Υδροχόο και θα δρομολογήσετε θετικές εξελίξεις στην προσωπική και στην επαγγελματική σας ζωή. Οι επιλογές σας θα είναι πρωτότυπες και παρορμητικές αλλά το κίνητρό σας είναι να ζήσετε καλύτερα και δεν θέλετε να χάσετε χρόνο. Όσοι έχετε μόνιμη σχέση θα επικοινωνείτε καλύτερα τώρα και θα ασχοληθείτε με το μέλλον της σχέσης σας.\nΕΠΑΓΓΕΛΜΑΤΙΚΑ: Πρέπει να προσέχετε πώς θα διαχειρίζεστε τα χρήματά σας και ποιους θα εμπιστεύεστε από τις 20 Φεβρουαρίου που η Αφροδίτη και ο Άρης θα βρίσκονται στο ζώδιο του Κριού. Θα υπάρχουν αρκετά σκαμπανεβάσματα που θα σας ανησυχήσουν αλλά έσοδα που δεν περιμένατε θα σας φέρουν αισιοδοξία. Στις 22 με τη σύνοδο των δυο πλανητών θα παρουσιαστεί ευκαιρία να αυξήσετε το εισόδημά σας, αξιοποιώντας τις ικανότητές σας.\n* Τα ζώδια δημοσιεύθηκαν στη Σαββατιάτικη Εφημερίδα «24», στις 14 Φεβρουαρίου 2015, Φύλλο 46.\nΠόσο συχνά πρέπει να λουζόμαστε; [video]\n#42: Η άχρηστη πληροφορία της ημέρας!


Δημουλά - Δεν εξαρτιέμαι από την ευτυχία - Remulko | Ιστοροές σκέψης\nΑντεύχομαι. Δημουλά – Δεν εξαρτιέμαι από την ευτυχία\nΌτι τάχα ήρθε, αλλά εγώ είχα το νου μου σε τούτο και σε κείνο, ενώ εκείνη με περίμενε σε τούτο και σε κείνο, κι όπως μου τα προσδιόρισε, με περίμενε σε πράγματα αδύνατα να συμβούν, εκεί ακριβώς δηλαδή που είχα το νου μου. Δημουλά – Δεν εξαρτιέμαι από την ευτυχία\nΆλλοτε πάλι, επιμένει πως ήρθε, στάθηκε λέει έξω από κάτι ιστορίες, στις οποίες εγώ είχα ήδη μπεί μέσα, είχε τη διάθεση να πηδήξει από το παράθυρο και να μπει, αλλά ήταν τόσο υπερυψωμένη η δυσπιστία μου που δεν το τόλμησε.\nΜου έχει απαριθμήσει μία μία τις στιγμές με το όνομά τους, που την περιείχαν, λέει,\nαλλά εγώ θυμάμαι μόνο τι φόβο είχα μην τις χάσω.\nΕίδα κι έπαθα να μην έχω την ανάγκη της. Και τώρα που παλεύοντας τα κατάφερα, έρχεται και μου δίνει συγχαρητήρια. Πως αυτό ακριβώς, ότι δεν έχω την ανάγκη της, αυτό είναι ευτυχία.\nΆπιαστη σου λέω. Δημουλά – Δεν εξαρτιέμαι από την ευτυχία.\neytyxia dimoula kiki\nσχετικοί σύνδεσμοι: Η περιβόητη δεμένη Ελληνική οικογένεια\nΤΣΙΓΓΑΝΟΣ ΔΥΣΚΟΛΟ ΝΑ ΕΙΣΑΙ\nΡ. Κίπλινγκ: “Αν” (ποίημα)


Demie23 - Mammyland\nDemie23 ακολουθεί: Μωράκια Φεβρουαρίου 2022 , Πρόκληση ωορρηξίας and Επίδομα αναρρωτικης 13 Οκτωβρίου\nDemie23 απάντησε στο θέμα του/της Matsi topic στο Προσπαθώ εδώ και αρκετό καιρό\nDemie23 απάντησε στο θέμα του/της Mariam08 topic στο Ποιές είμαστε στους ίδιους μήνες εγκυμοσύνης!\nΤο πρώτο μου κ πριν 2 μέρες κάναμε το παρτυ για το φύλο και είναι αγοράκι!!!😍\nDemie23 απάντησε στο θέμα του/της ana_nt topic στο Νομοθεσία, Ασφαλιστικά Ταμεία, Επιδόματα, Δημόσιο\nΕγώ σήμερα είμαι 20+5 και έχω πάρει 3 κιλά... προσέχω γιατί θέλω τα Χριστούγεννα να φάω όλο το ταψί με τα μελομακαρονα 🤣🤣🤣\nΚαλησπέρα, εγώ είχα κάνει την 1η δοση 1 μήνα πριν μείνω έγκυος και τη 2η την έκανα τον 2ο μήνα εγκυμοσύνης. Βέβαια με την έγκριση του γιατρού μου. Όλα πήγαν καλά δεν αντιμετώπισα κανένα πρόβλημα. Για μένα ήταν πιο αγχωτικό να το κολλήσω παρά να εμβολιαστω...\nΚαλησπέρα και από εμένα. ΠΗΤ 23-02-22\nDemie23 έγινε μέλος 11 Οκτωβρίου


Ευ. Φωτόπουλος: Δεν θα επιτρέψουμε την αλλοίωση της ιστορίας, της Γενοκτονίας των Ποντίων που ήταν προοίμιο του Άουσβιτς - MyPortal\nΗ ανθρωπιστική διάσταση της Γενοκτονίας των Ποντίων είναι συγκλονιστική, το αποδεικνύουν οι χιλιάδες πια για τα βασανιστήρια που υπέστησαν οι Έλληνες του Πόντου μέχρι τον τελικό ξεριζωμό τους. Είναι τόσο δύσκολες οι εικόνες και οι ιστορίες, τόσο που δεν το χωρά ο νους υγιούς ανθρώπου. Ένας φονικός αυτοσχεδιασμός κάθε φορά που οι τσέτες συναντούσαν ή συνελάμβαναν Ποντίους. Από μικρά παιδιά μέχρι γέροντες. Στην πιο ανύποπτη ή στην πιο ανέμελη στιγμή, δολοφονίες αμάχων. Σε εκτέλεση ενός σαφούς σχεδίου που είχε ως αποτέλεσμα την εξόντωση 353.000 χριστιανών στην ποντιακή γη. Κάθε μαρτυρία από όσα συνέβησαν πριν από 100 χρόνια στον Πόντο είναι μαχαιριά στην καρδιά του πολιτισμένου κόσμου.\nΓι’ αυτό και λέμε ότι η Γενοκτονία του ποντιακού ελληνισμού είναι ένα έγκλημα κατά της ανθρωπότητας που ο πολιτισμένος κόσμος θα έπρεπε ήδη να έχει αναγνωρίσει και να καταδικάσει, όπως έγινε με το Ολοκαύτωμα των Εβραίων και τη Γενοκτονία των Αρμενίων. Δεν χωρά αμφιβολία γι’ αυτό.\nΜια διαπίστωση που μοιάζει κοινοτοπία αλλά δυστυχώς δεν είναι, όσο η διεθνής κοινότητα δεν αναγνωρίζει το έγκλημα και δεν ζητά από τους υπεύθυνους το λόγο. Η διεθνής αναγνώριση της Γενοκτονίας των Ελλήνων του Πόντου είναι ένας στόχος που πρέπει οι ελληνικές κυβερνήσεις να επιδιώξουν κατά προτεραιότητα. Γιατί δεν είναι μόνο θέμα δικαίωσης της μνήμης. Είναι ένα θέμα συγκλονιστικά επίκαιρο, με όσα συμβαίνουν στη γειτονιά μας.\nΤο δικό μας χρέος, ατομικά αλλά και ως δήμαρχος που εκφράζει και εκπροσωπεί την τοπική κοινωνία, μπορώ να πω με βεβαιότητα ότι είναι να κρατούμε τη φλόγα αναμμένη. Πιστεύω ότι είναι χρέος μας όχι μόνο γιατί και ο δικός μας τόπος, ιδίως στην Ιωνία, δέχθηκε στην αγκαλιά του πρόσφυγες από τον Πόντο, αλλά και γιατί πιστεύω βαθιά στη δύναμη της ιστορίας, στην ανάγκη να γνωρίζουμε το παρελθόν για να μπορούμε να πορευόμαστε με ασφάλεια στο μέλλον. Διαφορετικά ερμηνεύεις όσα συμβαίνουν τελευταία στην περιοχή μας εάν γνωρίζεις την ιστορία, διαφορετικά τα αξιολογείς εάν τα δεις αποκομμένα από την ιστορική τους συνέχεια.\nΕίναι αδιανόητο, κι όμως φτάσαμε σ’ αυτό το σημείο: υπάρχουν και επιχειρούν να αλλοιώσουν την εθνική ιστορική μνήμη και να στρεβλώσουν τη συλλογική ιστορική μας συνείδηση. Όσο περνά από το χέρι μας, είτε ως οικογένεια είτε ως σχολείο είτε ως Δήμος, δεν θα το επιτρέψουμε!\nΓι’ αυτό αναδεικνύουμε την προσφορά των κατοίκων των χωριών του τότε Δήμου Δέλτα στον Μακεδονικό Αγώνα.\nΓι’ αυτό είμαστε στις 22 Οκτωβρίου στη Χαλάστρα για να τιμήσουμε τους κατοίκους που έμειναν Έλληνες μετά από 482 χρόνια σκλαβιάς και βοήθησαν τον ελληνικό στρατό να περάσει τον Αξιό ποταμό και πρώτος να μπει στη Θεσσαλονίκη ως απελευθερωτής.\nΓι’ αυτό καταφέραμε να μας παραχωρηθεί από τη ΓΑΙΑΟΣΕ το κτήριο του Παλαιού Σιδηροδρομικού Σταθμού της Σίνδου, όπου το 1912 συντελέστηκε η ουσιαστική παράδοση της Θεσσαλονίκης στους Έλληνες.\nΓι’ αυτό εκδώσαμε το λεύκωμα του Δήμου Δέλτα που συγκεντρώνει όλες τις πτυχές της ιστορίας των χωριών του τόπου μας, ώστε να τη μάθουν «εύκολα» τα παιδιά μας.\nΓι’ αυτό ενισχύουμε με πίστη διαρκώς τους πολιτιστικούς συλλόγους του Δήμου μας που είναι τα άτυπα «εθνικά κατηχητικά», οι φορείς που μεταλαμπαδεύουν αξίες και ιδανικά στα παιδιά μας.\nΓι’ αυτό μιλήσαμε πρώτοι και χωρίς δισταγμό για την απαράδεκτη Συμφωνία των Πρεσπών στέλνοντας το μήνυμα ότι εδώ είναι η γη του Μεγαλέξανδρου και του Παύλου Μελά!\nΓι’ αυτό κάθε χρόνο τιμούμε τη μνήμη της Γενοκτονίας, και πριν λίγες μέρες φιλοξενήσαμε την προβολή του ντοκιμαντέρ Η μπάντα του Νίκου Ασλανίδη, αλλά και το βιβλίο του με τις μαρτυρίες.\nΑυτός είναι και ο λόγος που τιμήσαμε την Έδρα Ποντιακών Σπουδών για τον υψηλό στόχο να διδάξει την ιστορία των Ποντίων αδελφών μας.\nΕίναι μια τιμή που ως Δήμος Δέλτα αποδίδουμε κάθε χρόνο ως ελάχιστη συνεισφορά στη συλλογική εθνική μας μνήμη, αλλά και στη γνώση που οφείλουμε να διατηρούμε στους αιώνες και να μεταδίδουμε στις επόμενες γενιές.\nΔήμαρχος Δέλτα Θεσσαλονίκης\nTags: υποψήφιος Δήμαρχος Ευθύμιος Φωτόπουλος\nΕυθ. Φωτόπουλος: Ναι στην αλήθεια, όχι στα ψευτοδιλήμματα\n20-05-2019 | 11:12\nΕυθ. Φωτόπουλος : Συνεχίζουμε μαζί, για τον τόπο και τις αξίες μας!\nΈντεκα νέους υποψήφιους ανακοίνωσε ο Eυθ. Φωτόπουλος: Σ΄ αυτές τις εκλογές τελειώνουμε με το παλιό!\n20-04-2019 | 10:48


Life | dkalo's blog\n9 Πράγματα Που Έμαθα Τρέχοντας Για Έναν Μήνα\nΞεκίνησα το τρέξιμο τον μακρινό Αύγουστο του 2011. Έναν μήνα μετά το σταμάτησα. Η φθηνή δικαιολογία είναι ότι ξεκίνησα να δουλέυω full time και δεν είχα αρκετό ελεύθερο χρόνο για να τρέχω. Η πραγματικότητα είναι όμως ότι προτιμούσα να πηγαίνω για ποτό ή φαγητό μετά το γραφείο παρά να κουράζομαι σωματικά και να τρέχω. Πριν ένα μήνα αποφάσισα ότι πρέπει να αρχίσω να γυμνάζομαι και πάλι. Η εύκολη επιλογή ήταν φυσικά το τρέξιμο. Έτσι, στις 28 Απριλίου, ημέρα Κυριακή, ανέβηκα πάλι στο διάδρομο. Από τότε, έχω κάνει 24 running sessions και ιδού τι έμαθα:\nTagged with #1morekm, Adidas, Exercise, Nike, running\nΔεν πήρα άδεια ολόκληρο το καλοκαίρι. Αλλά έκανα 15 μέρες διακοπές.\nΓια πρώτη φορά στην επαγγελματική μου καριέρα, εργάζομαι σε corporate περιβάλλον ως υπάλληλος και όχι ως freelancer. Η αλλαγή στην ζωή μου ήταν σχετικά μεγάλη αν σκεφτείς ότι ως freelancer έκανα το πρόγραμμα μου όπως ακριβώς ήθελα χωρίς να “πρέπει” να βρίσκομαι στο γραφείο και να δουλεύω συγκεκριμένες ώρες. Καθεμία όμως από τις δύο επιλογές, έχει τα δικά της πλεονεκτήματα και μειονεκτήματα αντίστοιχα. Ένα από τα πλεονεκτήματα που είχα ως freelancer ήταν το γεγονός ότι μπορούσα να δουλέψω ακριβώς όσες μέρες ή ώρες χρειαζόταν για να κάνω την δουλειά που μου είχε ανατεθεί. Πρακτικά, αυτό σήμαινε ότι μπορούσα να πάρω όσες μέρες άδεια ήθελα. Κάτι τέτοιο φυσικά δεν ισχύει στις εταιρείες που σε προσλαμβάνουν κανονικά.\nTagged with Διακοπές, Καλοκαίρι


Δεν μπορεί να έρχεται πάσα μία κερία να σου βγαίνει από ραδίου, τελεόραση και εφημερίδα και να μας φλομώνει να πούμε στο έτσι, στ’ αλλιώς, στ’ αλλιώτικο, στο πασαλιμανιώτικο υπογραφή, να πούμε, τζίφος: «Μένε Κελεμίδης, Μαρία Απαυτοπούλου, Ράβος Πασαηλίδης, Δάνος Νανίκας» να πούμε και άμα λάχει. Τι δουλειά κάνουμε εμείς, να ‘ούμε; Ψάρια πουλάμε;\nΔιότι ο σινεμάς τη σήμερον ημέρα δεν είναι αυγολέμονο να κόψει. Ο σινεμάς πρόκειται περί αλισβερίσι. Ο καλλιτέχνης δώνει και ο λαός παίρνει. Κι άμα δε του δώκεις, ρε μάγκα, του λαού, τι θα πάρει;\nΌλα τα πιάνεις εσύ, ρε μάγκα, μέσα είσαι, μουτς-μουτς, δικός μου.\nΤο οποίον η τέχνη μυστήριον, κι όπου μυστήριον κι από δίπλα και Ασφάλεια Προαστίων. Καθότι καθήκον της αστυνομίας να βρίσκει μυστήρια: «πτώμα ακέφαλον αγνώστου ταυτότητος και λοιπών στοιχείων».\nΕσύ θα τό ‘κανες, ρε μάγκα; Τι γραμματικάς γνώσεις έχεις περί κλοπή και δακτυλικόν αποτύπωμα, άμα λάχει, να πούμε; Μόκο, ρε μάγκα. Και περί ευχαριστώ το αστυνομικόν όργανον, την κορόιδα, να ‘ούμε. Ε, όχι, αχαριστία.\nΚι αρωτάω: γιατί, ρε μάγκα, δεν το εχτιμάς το όργανον το αστυνομικόν; Και το κακολογείς, να πούμε: «μη σώσει και προλάβει το καθίκι» και «στους γιατρούς να φάει τα μιστά του» ; Δεν κάνει. Υπάρχει και Θεός.\nΚαι επειδής, να πούμε, δεν πιάνει η δικιά σου η γκλάβα και δεν την ανθίζεσαι, δεν πάει να πει ότι δεν πιάνει και του αλλουνού η γκλάβα, άμα λάχει, να πούμε.\nΚαθότι τα ψηλά νοήματα, δε τ’ ανθίζεται ο κόσμος. Δεν την ψυλλιάζεται τη δουλειά, γουστάρει εγχώριο πράμα. Πώς λέμε, να πούμε: «της πατρίδος μου η σημαία έχει χρώμα γαλανό, Σαμιώτισσα, Σαμιώτισσα, πότε θα πας στη Λέσβο; Τι ζητάνε οι Βούλγαροι στη Μακεδονία μας;» και τα τοιαύτα.\nΈτσι και του ρήξεις αψηλό νόημα κομπλάρει. Κι ενώ εσύ του λες, να πούμε: «μεταξύ των δύο οδών, συντομοτέρα η ευθεία», αυτός σου λέει «Ταρζάν, Γκαούρ και Τσίτα». Κυκλοφοριακόν χάος.\nΈτσι όμως και του ρίξεις κλαρίνο φουστανέλα και τελεμέ, καθάρισες. Κάνεις και την κονόμα σου και είσαι και ο πρώτος, άμα λάχει, να πούμε.\nΚαθότι εν Ελλάδι, τέχνη ίσον κονόμα. Και τέχνη χωρίς κονόμα ίσον σάμαλι χωρίς τελάρο. Το οποίο, εν Ελλάδι κι εν κινηματογράφος, ίσον ξεφτίλα. Γκόλφω. Γκόλφω και πάσης Ελλάδος, άμα λάχει, να πούμε. Και καλά να πάθετε και άντε να… μη χαλάσω και το στόμα μου.\nΗ αχαριστία είναι το έγκλημα. Διότι ο άλλος, να πούμε, σου δώνει την τέχνη του κι εσύ αρωτάς: «Και ποίον, περικαλώ, το ηθικό δίδαγμα του έργου;»\nΔεν κάνει, ρε μάγκα. Μην τον προσβλίζεις τον καλλιτέχνη. Τι θέλεις να σου πει εν τέλει, πώς φτιάχνεται, να πούμε, το ραγού; Διότι πάσα έργο, να πούμε, δε σιάχνεται για χαβαλέ. Είναι να διδάχνει κιόλας .\nΔεν είναι, να πούμε : «φάγαμε, ήπιαμε και το γλυκεράκι μας και άντε, γεια-χαρά και τα δέοντα στην κερία μαμά σας». Άπαξ και έριξε φινάλε, να πούμε, το έργο, πρέπει να σακουλευτείς πού την πάει ο μάγκας τη δουλειά. Ούτω πώς, και αι ταινίαι τέχνης. «Πίστευε και μη ερεύνα. Πετάει ο γάιδαρος; Πετάει. Να σε δώκω τη Σαχάρα να με δώκεις το Σουέζ;»\nΔιότι τέχνη ίσον νόημα. «Ποιος έριξε το πέναλτι και μού ’κλεισε το σπίτι; Γιατί να κλαίει το μωρό αφού φοράει πάνα;» Πρέπει να τα σακουλεύεσαι τα ψηλά νοήματα.\nΑλλιώς πώς, κάτσε σπίτι σου, ρίξε πασιέντζα και άσε τα επίλοιπα επάνω μας.\nΓιατί εμείς την ανθιζόμαστε, ρε μάγκα, τη φιάξη. Γουστάρουμε περί Μεγαλέξαντρο, γουστάρουμε περί καταραμένος όφις, σουβλίστε τους, πλακώστε τους και τα τοιαύτα.\nΓουστάρουμε περί ταινίαι τέχνης.\nΚατηγορία: stigalaria, Διάφορα, Πολιτισμός\nTags: Χάρρυ Κλυν.


SWAG - SLANG.gr\n4 ορισμοί για SWAG\nΑγγλόφερτη slang λέξη με δύο έννοιες.\n1)Συντομογραφία της Σκωτσέζικης λέξης «swagger», κοινώς το κάθε ζώο που κάνει ποζεριά, υπερηφανεύεται στους φίλους του ή κάνει μόστρα όταν το τραβάνε photos και videos.\n2)Εναλλακτικά και καθότι το παραπάνω είναι κύριο προνόμιο των γυναικών και των σφίχτηδων, πολλοί το ερμηνεύουν με τα αρχικά Secretly We Are Gay.\nΧρησιμοποιείται κυρίως στο γραπτό λόγο εντός του Internet και λιγότερο στον προφορικό.\n- Πάω Club22 με την Βένια και μια φίλη της. Το ψήνεις;\n- Τι να έρθω να κάνω ρε μαλάκα; Οι γκόμενες είναι swag τελείως, μόνο photos στο Guestlist θέλουν για να μαζεύουν likes. Άσε, καλύτερα να κλειστώ μέσα παρά να βγω με τα τσόκαρα.\nΔημοσιεύτηκε 2013-03-04 23:46:31+00:00\nSwag είναι ένας όρος αργκό του ίντερνετ που χρησιμοποιείται στα social networks, σχόλια φόρουμ, φωτογραφιών (και στην διάλεκτο των επιχειρήσεων προκειμένου να πουλήσουν προϊόντα).\nΣύμφωνα με το ονλάιν λεξικό ετυμολογιών , η λέξη swag πρωτοεμφανίστηκε κατά την δεκαετία του 1520-1530, παράγωγο του ρήματος swing, που σημαίνει «κίνηση». Η πρώτη τεκμηριωμένη χρήση της λέξης συναντάται σε κείμενο του άγγλου ποιητή και θεατρικόυ συγγραφέα Ουίλιαμ Σέξπιρ, στο έργο του «Όνειρο καλοκαιρινής νύχτας», γραμμένο ανάμεσα στα 1590-1596. Η κύρια σημασία του swag, ήταν να κουνιέσαι και να περπατάς βαριά και με αστάθεια.\nΗ λέξη swagger, ήρθε πολύ αργότερα από το τραγούδι του ράπερ Jay-Z, «All I Need» (2001). Το swagger στη hip-hop μουσική περιλαμβάνει τραγούδια των ράπερς T.I (Swagger International), Jay-z (Swagga Like Us) καθώς και πολλών άλλων (βλ. Wiz Khalifa, Chris Brown κ.α.). Ουσιαστικά ή λέξη swagger έχει άμεση σχέση με hip-hop τραγούδια (ξεκινά από το Αμερικανικό hip-hop, r&b και ποπ στοιχείο), για να αναδείξει το στιλ της ραπ μουσικής. Βασικότερος σκοπός της είναι να αναδείξει τις δεξιότητες των τραγουδιστών-ράπερ ή γενικότερα των ατόμων που προτιμούν αυτή τη μουσική.\nΗ όλη αυτή έννοια του swag αναθεωρήθηκε και στις 31 Ιουλίου 2006 δημοσιεύτηκε από το Tumblr, ότι πλέον η κύρια σημασία του swag θα είναι η εμφάνιση, το στιλ, η νοοτροπία και ο τρόπος που θα παρουσιάζει ο καθένας τον εαυτό του (Stuff We All Get).\n(Τα παραπάνω στοιχεία βασίζονται στην «ορθή» ετυμολογία του όρου. Οι υπόλοιπες ερμηνείες στηρίζονται κυρίως σε αστικούς μύθους, όπως «Secretly we are gay», «Scientific Wild-Ass Guess», «Stolen without a gun» κ.λ.π)\nTo style του είναι πολύ swag. Φορά φαρδιές μπλούζες, αθλητικές φόρμες παπούτσια jordan ή adidas, και καπέλα snapback.\nS.W.A.G (από Efaki Papa, 26/09/14)\nΔημοσιεύτηκε 2014-09-26 17:05:30+00:00\nΤελευταία επεξεργασία 2015-04-18 19:14:06+00:00\nSwag σημαίνει SEX WEED ALCOHOL GIRLS και όχι κάτι παρόμοιο.\nΌπως τα αγοράκια που ντύνονται ποζέρικα, με καπέλα γυρισμένα και τέτοια, υποτίθεται να προσεγγίσουν τα κορίτσια που λέγαμε πριν λίγο.\nΔημοσιεύτηκε 2014-05-25 17:29:29+00:00\nΤελευταία επεξεργασία 2015-04-15 21:52:24+00:00


Ανακοίνωση που αφορά την τελετή βράβευσης του ΣΒΑΠ με το βραβείο επιχειρηματικής ηθικής από το Ινστιτούτο Επιχειρηματικής Ηθικής στην Ελλάδα (EBEN).\nΜε μεγάλη επιτυχία πραγματοποιήθηκε η 14η Τελετή Απονομής RESPONSIBLE MANAGEMENT EXCELLENCE AWARDS BY EBEN, στον χώρο τέχνης 212 ARTS στον Πειραιά. Για άλλη μια χρόνια συμμετείχαν σημαντικές εταιρίες, Οργανισμοί και Όμιλοι με ιδιαίτερα ενεργή δράση στον τομέα της Κοινωνικής Υπευθυνότητας και της Επιχειρηματικής Ηθικής.\nΤην εκδήλωση άνοιξε ο Αντώνης Γκορτζής - Πρόεδρος EBEN ΕΛΛΑΔΟΣ.\nΣτη συνέχεια, χαιρετισμό απηύθυνε ο JACOB DAHL RENDTORF - Πρόεδρος EBEN EUROPE.\nΑκολούθησαν σημαντικές ομιλίες και εισηγήσεις από υψηλόβαθμα στελέχη Οργανισμών, επιστήμονες και ακαδημαϊκούς σχετικά με το θέμα: «Η επιχειρηματική ηθική κατά την πανδημία» Το θέμα το προσέγγισαν και το ανέλυσαν με ιδιαίτερα αξιόλογες παρουσιάσεις οι:\nΔημήτριος Λακασάς - CEO της OLYMPIC ELECTRONICS, Δημήτρης Γούλιας - Οικονομικός αναλυτής ΣΕΒΕ, Επιστημονικός Επιμελητής Άνθρωπος 4.0, Ελισάβετ Γεωργίου - Εργασιακή Ψυχολόγος, Executive Coach, Διευθύντρια Be YourSelf, Πρόεδρος Ινστιτούτου Ψυχικής Υγείας & Ευημερίας Be Positive, Όλγα Σταυροπούλου - Γενική Διευθύντρια HELMEPA - Ελληνική Ένωση Προστασίας Θαλάσσιου Περιβάλλοντος.\nΑκολούθησε η παρουσίαση του φοιτητικού διαγωνισμού με θέμα «Επιχειρηματική Ηθική κατά την Πανδημία» με χορηγό την ALPHA BANK και υποστηρικτή το Πάντειο Πανεπιστήμιο. Η αξιολόγηση των εργασιών πραγματοποιήθηκε από Ακαδημαϊκή Επιτροπή. Στον διαγωνισμό διακρίθηκε ο Γεώργιος Αθανάσιος - Πανεπιστήμιο Πελοποννήσου.\nΗ παρουσίαση των Οργανισμών και η απονομή των βραβείων έγινε απο την Τζελίνα Καρελλά - Γενική Γραμματέα EBEN GR, η οποία αναφέρθηκε στην λειτουργία του AMBASSADORS CLUB ACE και των δράσεων των μελών του όπως και στην σημαντική προστιθέμενη αξία που παρέχει το RESPONSIBLE MANAGEMENT EXCELLENCE στους Οργανισμούς του Δημοσίου και Ιδιωτικού τομέα που πιστοποιούνται, ανακοινώνοντας τα ονόματα των Οργανισμών.\nΔιοργάνωση Εκδήλωσης: Level Communications